title: Peugeot 206

text: Saman vuoden lokakuussa Cityn korvasi Oxygo, jossa oli korinväriset ovenkahvat ja ulkopeilit sekä myös ilmastointi. Moottoriksi sai 1,4-litraisen bensiini- tai dieselmoottorin. Vuonna 2008 nimeksi vaihtui Sport, mutta varustelussa ei tapahtunut muutoksia.


title: Peugeot 206

text: Keväällä 2009 auto koki vielä kasvojenkohotuksen, jossa se sai uudet puskurit ja uudempia malleja vastaavan keulan ilmeen. Sisällä kojelauta ja ohjauspyörä olivat täysin uusia. Uudistuksen myötä mallinimeksi vaihtui 206+. Joillain markkina-alueilla malli tunnettiin nimellä 207 Compact.


title: Peugeot 206

text: Perusmallina säilyi Sport, ja moottorit olivat edelleen 1,4 sekä 1,4 HDi. Ajonvakautusjärjestelmä ESP otettiin syksyllä 2010 vakiovarusteeksi. Keväällä 2011 mallin nimeksi vaihtui Active. Samalla tuotiin myös erä Generation-mallia, jossa oli vakiona ajotietokone.


title: Peugeot 206

text: 206+-malliin perustuu myös vuonna 2010 esitelty Peugeot Hoggar -niminen lava-auto, jota myytiin Etelä-Amerikassa.


title: Christian Hülsmeyer

text: Christian Hülsmeyer (25. joulukuuta 1881 Eydelstedt, Ala-Saksi, Saksa – 31. tammikuuta 1957 Ahrweiler) oli tutkan keksijä.


title: Christian Hülsmeyer

text:
Hülsmeyer kiinnostui fysiikasta ja Heinrich Hertzin sähkömagneettisia aaltoja käsittelevistä tutkimuksista.
Bremenin opettajaseminaarissa tekemissään kokeissa hän sai tutkan kehittämiseen johtaneet ideansa.
30. huhtikuuta 1904 Hülsmeyerille myönnettiin telemobiloskoopiksi nimeämälleen laitteelle patentti nro 165546. 18. toukokuuta Hülsmeyer esitteli menestyksellä Hohenzollern-sillalla Kölnissä demolaitteiston. Kokeessa hänen laitteensa havaitsi Reinillä olleen laivan kolmen kilometrin päästä. Hülsmeyer kehitti laitteen nopeasti havaitsemaan kohteen 10–20 kilometrin päästä.


title: Christian Hülsmeyer

text: Kesällä 1904 Hülsmeyer esitteli telemobiloskoopin Rotterdamissa kansainvälisessä merenkulkukonferenssissa. Laite ei kuitenkaan herättänyt juurikaan kiinnostusta. Myöskään Saksan merivoimat eikä edes vastaperustettu radiotekniikan yritys Telefunken olleet riittävän kiinnostuneita uudesta, ilmeisiä hyötyjä tarjoavasta keksinnöstä.


title: Christian Hülsmeyer

text: Vaikka Hülsmeyer patentoi ja esitteli laitteensa muun muassa Britanniassa ja Yhdysvalloissa, ei näissäkään vielä ymmärretty tutkan mahdollisuuksia. "Titanic" ei ehkä olisi törmännyt jäävuoreen, jos aluksella olisi ollut käytössä tutka.


title: Christian Hülsmeyer

text: Lokakuussa 1905 Hülsmeyer lopetti telemobiloskoopin markkinointiyritykset ja hänen yhtiökumppaninsa Heinrich Mannheimin kanssa perustamansa yrityksen Telemobiloskop – Gesellschaft Hülsmeyer und Mannheim lopettamisilmoitus toimitettiin rekisteriviranomaiselle.


title: Christian Hülsmeyer

text: Vuonna 1906 Hülsmeyer perusti Düsseldorfissa hehkulamppuja ja työstökoneita valmistavan yrityksen. Hänen yrityksensä valmisti myös vedenkäsittelylaitteita.


title: Christian Hülsmeyer

text: Tutkaa kehitettiin jossain määrin 1920- ja 1930-luvuilla Yhdysvalloissa, Britanniassa ja Saksassa. Laitteen todellinen kehitys lähti käyntiin vasta toisen maailmansodan jälkeen elektroniikan kehityttyä riittävästi. Nykyään tutka on välttämätön apuväline muun muassa ilmailussa ja merenkulussa.


title: Christian Hülsmeyer

text: Osia telemobiloskooppilaitteistosta on nähtävillä Deutsches Museum -museossa Münchenissä. Deutsches Schifffahrtsmuseum -merenkulkumuseossa Bremerhavenissa on näytteillä telemobiloskoopin kohereeri eli vastaanotin.


title: Joe Bonamassa

text: Joe Bonamassa (s. 8. toukokuuta 1977 Utica, New Yorkin osavaltio, Yhdysvallat) on yhdysvaltalainen bluesrockkitaristi- ja laulaja, joka tunnetaan teknisesti painottuneesta soittotyylistään. Hän noudattaa samaa bluesrock-perinnettä kuin Stevie Ray Vaughan (alkuaikojen vaikutteidenantaja) ja Eric Clapton.


title: Joe Bonamassa

text: Kuusikielisen blues-kitaran virtuoosi Joe Bonamassa syntyi samana päivänä, joka olisi ollut Robert Johnsonin 66. syntymäpäivä. Hänen isänsä Len on kitaristi ja kitaramyymälän omistaja, ja niinpä Joe alkoi soittaa isältään saamaansa lyhytskaalaista Chiquita-kitaraa jo neljävuotiaana. Seitsemänvuotiaana hän oli siirtynyt soittamaan täysikokoista JB Player Stratocaster kitaraa ja hallitsi jo Stevie Ray Vaughanin ohjelmistoa. ”Sankareitani olivat englantilaiset Paul Kossoff, Peter Green ja Eric Clapton, sekä irlantilaiset Rory Gallagher ja Gary Moore, sekä tietysti Jeff Beck ja Jimmy Page”, kertoo Bonamassa. Kymmenvuotiaana hän keikkaili kotikaupunkinsa Utican lähettyvillä, ja tuolloin kuuluisa blueskitaristi B.B. King huomasi Bonamassan taidot. Bonamassa yhtyeineen toimi 13-vuotiaana Kingin esiintymisissä lämmittelyesiintyjänä. Tuohon aikaan Joe oli puoli vuotta kantrivirtuoosi Danny Gattonin seurassa. Gatton opetti hänelle eri soittotyylejä, kuten kantria, varhaista rock'n rollia ja jazzia. ”Danny Gatton avasi korvani eri tyylilajeille, maailmani vaihtui monosta stereoon.” Bonamassa kertoo Guitarist-lehden artikkelissa.


title: Joe Bonamassa

text: Neljätoistavuotiaana hänet kutsuttiin Fenderin kitaratapahtumaan, ja tuolla matkalla länsirannikolle hän tapasi Allman Brothers Bandin basistin pojan Berry Oakley Jr:n. Joe ja Berry perustivat ”Bloodline”-yhtyeen Miles Davisin pojan Erinin ja The Doors-kitaristi Robby Kriegerin pojan Waylonin kanssa. He julkistivat yhden albumin, ja tuloksena oli kaksi listoille yltänyttä singleä: ”Stone Cold Hearted” ja ”Dixie Peach”.


title: Joe Bonamassa

text: Bonamassa on keräillyt kitaroita kolmetoistavuotiaasta lähtien, ja hänellä on nykyisin mittava kitarakokoelma, joka sisältää lukuisia vanhoja ja harvinaisia soittimia. Hänen mittava kitarakokoelmansa käy ilmi muun muassa hänen albumiltaan "You And Me", jonka teossa on käytetty 22:a kitaraa ja viittä vahvistinta. Live-esiintymisissään Bonamassa käyttää yleisimmin Gibson Les Paul -kitaroita. Hän kuitenkin soittaa myös useilla muilla merkeillä ja malleilla. Bonamassan käsissä on vuosien varrella nähty muun muassa Fenderin Stratocaster- ja Telecaster-kitaroita. Joissakin esiintymisissä hän on soittanut Music Manilla. Vuoden 2016 alkupuolella julkaistulla Drive-musiikkivideolla hän taas soittaa Gretsch -merkkisellä puoliakustisella kitaralla.


title: Joe Bonamassa

text: Guitarist-lehden haastattelussa Joe Bonamassa mainitsee kolme albumia, joista hän on saanut soittoonsa eniten vaikutteita: John Mayall & the Bluesbreakers with Eric Clapton, Rory Gallagherin "Irish Tour" ja Creamin "Farewell Cream". Niiden vaikutus näkyy selvästi hänen musiikissaan ja myös niissä kappaleissa, joita hän niiltä soittaa. Hän on kuitenkin saanut vaikutteita muiltakin muusikoilta. Esimerkkejä ovat B.B. King, Robert Johnson, Danny Gatton, Jeff Beck, Eric Johnson ja Buddy Guy. Merkittävää vaikutteiden antajissa on niiden edustamat tyylit: rock, blues rock, jazz, kantri, delta blues, electric blues, ja kaikki se näkyy Bonamassan omaperäisessä soittotyylissä.


title: Joe Bonamassa

text: Bonamassan ensimmäinen sooloalbumi oli "A New Day Yesterday", joka ilmestyi 2000, ja sen tuotti Tom Dowd. Kappaletta "Miss You / Hate You" samaiselta cd:ltä Bonamassa soitti uransa alkuaikoina joka esiintymisellään. Bonamassa otti rumpali Kenny Krammen ja basisti Eric Czarin tueksi kiertueelle ja avuksi albumin tekoon.


title: Joe Bonamassa

text: Ensimmäisen albumin tueksi tehdyn kiertueen jälkeen Bonamassa ja yhtye palasivat vuonna 2002 studioon tekemään tuottaja Clif Magnessin kanssa toista albumia "So It's Like That". Toinen albumi, joka on lähempänä perinteistä rockmusiikkia kuin bluesia, kuten hänen kolme muuta studioalbumiaan, nousi ykkössijalle Billboardin blueslistalla. Vuonna 2002 Julkaistiin myös livealbumi "A New Day Yesterday, live".


title: Joe Bonamassa

text: Kiertueen aikana ihailijat kyselivät, oliko yhtyeeltä tulossa enemmänkin perinteistä bluesia edustavia albumeja. Palautteen vuoksi Bonamassa teki vuonna 2003 ilmestyneen "Blues Deluxe" -albumin. Albumilla on yhdeksän coverkappaletta klassista bluesmusiikkia.


title: Joe Bonamassa

text: Vuonna 2004 Joe Bonamassa perusti managerinsa Roy Weismanin kanssa oman levy-yhtiön "J&R Adventures" ja julkaisi yhtyeensä kanssa "Had To Cry Today" -albumin, joka tyylillisesti edusti juuribluesin ja 60-luvun brittiläisen blues rock -vaikutteiden sekoitusta. "Olimme laittaneet viimeiset lanttimme sen varaan, että "Had To Cry Today"-albumi alkaisi tuottaa yhtiöllemme rahaa. Ja levyä myytiin hyvin!" kertoo Bonamassa.


title: Joe Bonamassa

text: Vuonna 2006 Bonamassan viides soololevy "You & Me" nousi Billboard-lehden blues-listan ykköseksi. Levyllä soittivat Joe Bonamassan lisäksi Jason Bonham (rummut), Rick Melick (kosketinsoittimet), Carmine Rojas (bassokitara) sekä orkesterisovituksista vastasi Jeff Bova. Melick ja Rosas ovat soittaneet Bonamassan bändissä myös tästä eteenpäin. Tuottajan pallilla istui ensi kertaa Kevin Shirley. Levyn nimi You & Me on saanut innoituksensa kitaristin Django Reinhardtin laulusta Vous & Moi. Levyllä kuullaankin tälle omistettu kappale Django.


title: Joe Bonamassa

text: "Sloe Gin" julkaistiin vuonna 2007. Levyllä esiteltiin entistä enemmän Joe Bonamassan musiikin akustista puolta, vaikkakin blues rock oli edelleenkin tärkeänä elementtinä mukana. Jälleen kerran levyn tuottajana toimi Kevin Shirley. "Hyvän soittotaidon ja laulun lisäksi Sloe Gin on osoitus Bonamassan kyvykkyydestä luoda tuoreelta kuulostavaa musiikkia. Levyn kappaleet ovat rakenteiltaan vaihtelevia. Myös niiden toteutukseen Bonamassa on onnistunut luomaan sävyeroja, eikä kokonaisuus ole yksitoikkoista paahtamista." Tämä albumi piti 10 viikkoa hallussaan Billboard-lehden blues-listan ykkössijaa.


title: Joe Bonamassa

text: Vuoden 2008 julkaisu oli "LIVE From Nowhere in Particular", joka sisälsi Pohjois-Amerikan kiertueella 2007 äänitetyt 13 kappaletta. Tupla-albumilla Bonamassa esittelee live-versioita studio-albumiensa biiseistä ja myös ZZ Topin varhaiskauden tuotantoa edustava "Just Got Paid" on tyylikkäänä versiona mukana.


title: Joe Bonamassa

text: Myös vuoden 2009 albumi "The Ballad of John Henry" sisälsi komean kavalkadin leuat loksauttavia blues rock -elämyksiä. Nimibiisissä Bonamassa käyttää komeasti jo aikoinaan 60-luvulla suosittua theremin-efektilaitetta. Bonamassa itse kuvailee levyn tekoa yhdeksi hienoimmista hetkistä urallaan, mutta myös vaikeat hetket ihmissuhteissa leimasivat levyn tekemisen ajanjaksoa, tästä kertoo mm. kappale "The Great Flood". Albumi meni suoraan Billboard-lehden blueslistan ykköseksi ja pysyi listalla kuusi kuukautta.


title: Joe Bonamassa

text: Toukokuussa 2009 Joe Bonamassa esiintyi loppuun myydyssä konsertissa Lontoon Royal Albert Hallissa, paikassa jossa hänen lapsuusvuosiensa idoli Eric Clapton oli pitänyt jäähyväiskonserttinsa Cream yhtyeen kanssa vuonna 1968. Bonamassan konsertin aikana Eric Clapton nousi lavalle ja yhdessä Bonamassan kanssa he esittivät Claptonin hitin "Further On Up The Road". "Live From The Royal Albert Hall" julkaistiin sekä DVD:nä vuonna 2009 että 2CD:nä myöhemmin seuraavana vuonna.


title: Joe Bonamassa

text: Vuonna 2010 ilmestyi albumi "Black Rock", jolla Bonamassa otti muutaman askeleen maailmanmusiikin suuntaan. "Meillä oli vaihteeksi tarve saada rokata, vähän niin kuin ensimmäisellä levylläni. Albumi on nuorekas. Sillä palataan tavallaan lapsuuteen", Bonamassa kertoo "Black Rockin" taustoista. Rajun rokkaavassa menossa riittääkin. Perinteisestä, esimerkiksi Led Zeppelinin tyylisestä hard rockista (Blue and Evil) liikutaan aina moderniin voimarockiin vaikka Queens of the Stone Agen malliin: jälkimmäisestä on malliesimerkki Bobby Parker -versiointi "Steal Your Heart Away". Levy on bluesille epätyypillisesti äänitetty Kreikassa. "Athens to Athens" on kunnianosoitus isäntämaalle, mutta myös delta-henkisyydessään "Black Rockin" valioita.


title: Joe Bonamassa

text: Maaliskuussa 2011 Ilmestyi Joe Bonamassan kahdestoista soololevy "Dust Bowl". "Dust Bowl kuljettaa kuulijansa brittiläisen bluesrock-kukoistuksen jälkeisiin maininkeihin, aikaan, jolloin Led Zeppelinin ja The Rolling Stonesin kaltaiset rockruhtinaat pystyivät mahduttamaan levyilleen funkimpia sävyjä ja jopa countrya ilman, että myöhemmin syntyneet genrepoliisit olisivat ryhtyneet kitisemään jytävaihteelta sivuraiteelle luisumisesta. Tai aikaan, jolloin Eric Clapton haki Cream-imperiumin romahdettua rohkeasti suuntaansa ennen kaavoihin kangistumistaan.Periaatteessa Dust Bowl jatkaa Bonamassalle ominaista tuttua peruslinjaa, jossa bluesperinteestä ammennettu oma materiaali paiskaa kättä onnistuneesti valitun lainatavaran kanssa."


title: Joe Bonamassa

text: Kolmastoista sooloalbumi "Driving towards the daylight "ilmestyi toukokuussa 2012. Teppo Nättilä kirjoitti albumista Blues News'iin (3/2013) näin: "(Driving Toward The Daylight) on loistava bluesrock-albumi. Täydellinen kokonaisuus, jolla ei ole heikkoja hetkiä, ja joka on täynnä kohokohtia sekä huimia musiikillisia onnistumisia. Koko kattaus on ainutlaatuinen, ja kuunnellessa tulee tunne että nyt on kerrankin tarjolla jotakin uutta ja merkittävää". Tuohon ei ole juuri mitään lisättävää.


title: Joe Bonamassa

text: Marraskuussa 2009 Guitar Center's King Of The Blues -tapahtumassa sai alkunsa Joe Bonamassan ja ex-Deep Purple basisti/vokalisti Glenn Hughesin yhteistyö. Tuottaja Kevin Shirley huomasi miesten yhteisesiintymisen iskevän kipinää, ja näin oli kylvetty siemenet Black Country Communionin perustamiselle. Seuraavana vuonna mukaan bändiin liittyivät rumpali Jason Bonham ja kosketinsoittaja Derek Sherinian. Albumi Black Country ilmestyi vuonna 2010 ja se nousi mm. Iso-Britannian albumilistalle. Kesällä 2011 ilmestyi albumi Black Country Communion 2. Yhtyeen viimeiseksi studiolevyksi jäi vuonna 2012 julkaistu Afterglow-albumi. Sen lisäksi yhtye julkaisi Live Over Europe -levyn. Maaliskuussa 2013 Bonamassa jätti yhtyeen ja basistilaulaja Glenn Hughesin mukaan ei antanut muiden jäljelle jääneiden jäsenten käyttää enää yhtyeen nimeä.


title: Joe Bonamassa

text: Bonamassan Suomen ensiesiintyminen tapahtui Järvenpään Puistobluesissa 3. heinäkuuta 2001. Toisen kerran hän esiintyi Suomessa 11. toukokuuta 2009 Savoy-teatterissa Helsingissä. Tilaisuus oli loppuunmyyty. Kolmannella kerralla Bonamassa esiintyi Tavastia-klubilla 21. ja 22. toukokuuta 2010. Neljännen kerran Bonamassa esiintyi Finlandia-talossa 13. maaliskuuta 2012 jälleen loppuunmyydyssä konsertissa. Bonamassan viimeisin esiintyminen Suomessa oli Hartwall-areenalla 13. lokakuuta 2013.


title: Chet Atkins

text: Chester Burton ”Chet” Atkins (20. kesäkuuta 1924 – 30. kesäkuuta 2001) oli jäljitelty yhdysvaltalainen kitaristi. Hän on tunnettu virtuoosimaisesta näppäilytyylistään, jonka inspiraation lähteenä olivat muun muassa Merle Travis, Django Reinhardt, George Barnes ja Les Paul. Atkins tuotti nauhoituksia Eddy Arnoldille, Don Gibsonille, Jim Reevesille, Jerry Reedille, Connie Smithille, ja Waylon Jenningsille. Hän loi Owen Bradleyn kanssa pehmeämmän countrymusiikin tyylin, jota kutsutaan nimellä "Nashville sound".


title: Chet Atkins

text: Atkins syntyi 20. heinäkuuta 1924 Luttrellissa Tennesseessä, lähellä Clinch Mountainsin vuoristoa. Hän kasvoi äitinsä ja kahden veljen ja siskon kanssa, joista Chet oli nuorin. Hänen vanhempansa erosivat, kun hän oli kuusivuotias. Atkins aloitti ukulelen soitolla, siirtyi myöhemmin viuluun ja vaihtoi veljensä kanssa pistoolin kitaraan, kun hän oli yhdeksän. Hänet sijoitettiin pakottamalla Georgiaan asumaan isänsä kanssa.


title: Chet Atkins

text: Toisin kuin muut pojat, Chet pakotti itsensä harjoittelemaan, imeytyen kitaransa maailmaan. Chet oli itseoppinut ja myöhemmin elämässään antoi itselleen arvon "CGP", tarkoittaen "Certified Guitar Player". Hänen velipuolensa Jim oli hyvä kitaristi, joka työskenteli Les Paul Triossa New Yorkissa.


title: Chet Atkins

text: Atkinsilla ei ollut vahvasti omaa tyyliään, ennen kuin vuonna 1939 hän kuuli Merle Travisin soittavan WLW Radiossa. Siinä missä Travisin oikea käsi käytti hyväkseen hänen etusormeaan melodialle ja peukaloa bassonuoteille, Atkins laajensi hänen oikean käden tyyliään sisällyttääkseen näppäilyn hänen kolmella ensimmäisellä sormella, peukalon soittaessa bassonuotteja.


title: Chet Atkins

text: Erottuaan lukiosta vuonna 1942, hän sai työn Knoxvillen WNOX-radiosta. Siellä hän soitti viulua ja kitaraa laulaja Bill Carlislen sekä koomikko Archie Campbellin kanssa, ja tuli myös aseman pienen Dixielans Swingsters -yhtyeen jäseneksi.


title: Chet Atkins

text: Kolmen vuoden jälkeen hän siirtyi Cincinnatin WLW-radioon, missä Merle Travis oli työskennellyt aikaisemmin. Kuuden kuukauden päästä Atkins muutti Raleighin luo ja työskenteli Johnnien ja Jackin kanssa ennen kuin suuntasi Richmondiin Virginiaan, jossa hän esiintyi Sunshine Sue Workmanin kanssa. Hän erotettiin usein, mutta hän oli pian valmis palaamaan työhön jollain toisella radioasemalla hänen ainutlaatuisen soittotyylinsä ansiosta.


title: Chet Atkins

text: Matkalla Chicagoon hän koe-esiintyi Red Foleylle, joka oli jättämässä tähden asemansa WLS-asemalla voidakseen liittyä Grand Ole Opry -ohjelmaan. Atkins teki ensimmäisen esiintymisensä kyseisessä ohjelmassa vuonna 1946 Foleyn bändin jäsenenä. Hän nauhoitti myös singlen Bullet Recordsille samana vuonna. Tämä single, "Guitar Blues", oli hieman progressiivinen, sisältäen klarinettisoolon Dutch McMillianilta, Owen Bradleyn soittaessa pianoa. Atkinsilla oli hetken soolopaikka Opryssa, mutta tämä loppui silloin kun hän siirtyi KWTO:lle Springfieldiin.


title: Chet Atkins

text: Kun Chet teki töitä Wester Bandin kanssa Denverissä, hän sai RCA Victor -yhtiön huomion. Si Siman oli rohkaissut Steve Sholesia värväämään Atkinsiniä, koska hänen tyylinsä oli sillä hetkellä suosittua. Sholes saikin värvättyä Atkinsin, ja tämä teki ensimmäisen nauhoituksensa RCA:n riveissä Chicagossa, vuonna 1947. Nauhoitus ei kuitenkaan myynyt. Atkins teki vielä yhden studionauhoituksen RCA:lle, mutta lähti myöhemmin samana vuonna takaisin Knoxvilleen, missä hän työskenteli Homerin ja Jethron kanssa WNOX:n uudessa lauantai-illan ohjelmassa. Silti Atkinsin oli vaikea elättää vaimoaan ja tytärtään. Hän alkoikin virittää pianoja toisena työnään. Vuonna 1949 hän lähti WNOX:lta ja liittyi takaisin KWTO:lle. KWTO:lla hän työskenteli Carterin perheen kanssa ja heidän työnsä saikin Opryn kiinnostuksen. WSM muutti Nashvilleen 50-luvun puolessavälissä ja Atkins aloitti samoihin aikoihin Opryssä.


title: Chet Atkins

text: Atkinsin ensimmäinen hittisingle oli muunnos "Mr. Sandman" -kappaleesta ja sitä seurasi duetto "Silver Bell" Hank Snowin kanssa.


title: Albert Lee

text: Albert Lee (s. 21. joulukuuta 1943 Leominster) on englantilainen kitaristi, joka on tunnettu Fingerpicking-tyylistään ja Hybrid-picking-tekniikasta.


title: Albert Lee

text: Lee kasvoi Lontoon Blackheathissa. Hänen isänsä oli muusikko. Lee opiskeli pianon soittoa teini-iässä, jolloin hänestä tuli Buddy Hollyn ja Jerry Lee Lewisin ihailija. Hän aloitti kitaransoiton 1958, ja jätti koulun 16-vuotiaana voidakseen soittaa täysipäiväisesti.


title: Albert Lee

text: Lee soitti monien yhtyeiden kanssa vuodesta 1959 eteenpäin, soittaen pääasiassa R&B:tä, kantrimusiikkia ja rock & rollia. Ensimmäinen kerran kaupallista menestystä tuli Chris Farlowen ja The Thunderbirdsien ykköskitaristina.


title: Albert Lee

text: Soittaessaan Heads Hands & Feet-yhtyeen kanssa Leestä tuli "kitarasankari" soittaen Fender Telecasteriaan hämmästyttävän nopeasti. Heads Hands & Feet:stä tuli suosittu live-yhtye Isossa-Britanniassa ja myös Euroopassa, missä he esiintyivät mm. saksalaisessa Beat-Club -musiikkiohjelmassa.


title: Albert Lee

text: Lee lähti Los Angelesiin vuonna 1974, kun tarjouksia esiintymisistä ja nauhoituksista suorastaan tulvi, vaikka voimavarat nauhoituksiin ja oman albuminsa julkaisemiseen olivat lopussa. Vuonna 1976 Leetä pyydettiin Emmylou Harrisin Hot Bandiin, jossa hän korvasi yhden esikuvistaan, James Burtonin.


title: Albert Lee

text: Alkaen 1978, Lee työskenteli viisi vuotta Eric Claptonin kanssa, soittaen ja laulaen mm. konserttiäänitteellä Japanin Budokanissa.


title: Albert Lee

text: Albert Lee oli vastuussa The Everly Brothers 1938- paluukonsertista ja oli sen musiikillinen ohjaaja. Lee on nykyään vakituinen soittaja Everlysien kanssa.


title: Albert Lee

text: Vuonna 1987 Lee oli Gerry Hoganin kutsumana pääesiintyjä Steel Guitar-festivaaleilla Newburyssa, Berkshiressa. Keikka oli menestys ja nyt hän kiertää säännöllisesti Hogan's Heroes -yhtyeen kanssa. Tähdet kuten Eric Clapton, Willie Nelson, Nanci Griffith, Don Everly, Emmylou Harris, Sonny Curtis, Rodney Crowell ovat kaikki esiintyneet bändin kanssa ainakin kerran tai useammin.


title: Albert Lee

text: Vuonna 2002 Albert Lee esiintyi Concert for George -tapahtumassa. Vuonna 2002 Lee vastaanotti Grammy-palkinnon parhaasta instrumentaalisesta kantri-esityksestä.


title: Albert Lee

text: Lee jatkaa kiertueitaan, työtään studiossa ja soittaa usein myös Bill Wyman's Rhythm Kings Bandin kanssa.


title: Mother’s Milk

text: Mother’s Milk on vuonna 1989 julkaistu Red Hot Chili Peppersin neljäs albumi.


title: Mother’s Milk

text: Tämä oli John Fruscianten ja Chad Smithin ensimmäinen albumi yhtyeessä edellisen ja alkuperäisen kitaristin kitaristin Hillel Slovakin kuoltua heroiinin yliannostukseen ja rumpali Jack Ironsin jätettyä sen. Kyseessä oli myös ensimmäinen levy, jossa yhtyeen laulaja Anthony Kiedis oli selvin päin. Albumi oli viimeinen EMI:n alaisuudessa sekä viimeinen Michael Beinhornin tuottama. "Mother’s Milkin" myötä yhtye saavutti uuden suosion tason, jossa keskeisessä osassa oli etenkin uuden kitaristin soitto, mutta varsinainen megasuosio saavutettiin vasta seuraavalla levyllä "Blood Sugar Sex Magik" (1991).


title: Mother’s Milk

text: Levyltä julkaistu ensimmäinen single ”Knock Me Down” pääsi radiosoittoon. Kappale oli uuden kitaristin ja vokalistin yhteistyön ensimmäinen hedelmä. Kappale oli myös kunnianosoitus Slovakille. Albumilta singlenä julkaistusta cover-versiosta Stevie Wonderin kappaleesta ”Higher Ground” tuli levyn suurin hitti. Albumin kolmas single oli ”Taste the Pain”. Joka singlestä tehtiin musiikkivideot.


title: Mother’s Milk

text: Red Hot Chili Peppers oli kasvattanut suosiotaan joka albumin myötä. Ensimmäiset kaksi albumia olivat vaatimattomia yhtyeen myöhempään uraan verraten. Edellinen albumi "The Uplift Mofo Party Plan" toi yhtyettä yhä suuremman yleisön tietoisuuteen. Se esiintyi yhä vähemmän erilaissa yökerhoissa ja enemmän kunnon lavoilla. Yhtye vieraili myös ensimmäisen kerran Suomessa Euroopan-kiertueensa aikana ollessaan yksi Provinssirockin esiintyjistä vuonna 1988.


title: Mother’s Milk

text: Kun yhtye palasi Yhdysvaltoihin, se päätti alkaa tehdä uutta albumia. Neljä viikkoa myöhemmin Hillel Slovak kuoli heroiinin yliannostukseen. Tästä järkyttyneenä rumpali Jack Irons jätti yhtyeen. Hän syytti yhtyettä Slovakin kuolemasta, joten hän ei enää halunnut olla missään tekemisissä sen kanssa. Kiedis puolestaan eristäytyi erääseen kylään Meksikossa, jossa hän yritti päästä eroon huumeriippuvuudestaan. Flea puolestaan siirtyi tekemään musiikillisia sivuprojekteja.


title: Mother’s Milk

text: Kun Kiedis palasi kotiinsa, hän ja Flea päättivät takaiskuista huolimatta jatkaa ja etsiä yhtyeeseen uuden kitaristin ja rumpalin. Kiedis perusteli yhtyeen jatkamista: ”Flea ja minä huomasimme, että emme voineet lopettaa parhaan kaverimme kuoleman vuoksi. Siitä oli tulossa ikuinen suru, mutta halusimme jatkaa yhtyettä, koska viidssä vuodessa siitä oli tullut elämämme.” Aluksi he valitsivat Dwayne ”Blackbyrd” McKnightin korvaamaan kitaristi Slovakin. Rumpaliksi he valitsivat Dead Kennedysin rumpalin, D. H. Peligron. Yhtyeen managerin, Lindy Goetzin, mielestä McKnight ja Peligro eivät sopineet yhtyeeseen, joten he saivat potkut muutaman kuukaudn jälkeen. Kiedis ja Flea löysivöt lopulta McKnightin tilalle Fruscianten, joka oli yhtyeen innokas fani. Peligron tilalle ei alkanut löytyä ketään, joten yhtye joutuivat pitämään avoimen koe-esityyntymistilaisuuden. Yhtye soitti 40 rumpalin kanssa, mutta yksikään heistä ei sopinut yhtyeeseen. Lopulta viimeinen esiintyjä, Chad Smith, sai Kiediksen ja Flean innostumaan.


title: Mother’s Milk

text: Mother’s Milk oli ensimmäinen albumi, jonka nauhoitusten aikana Kiedis ei ollut huumeriippuvainen. Edellisten albumien nauhoitukset olivat yleensä venyneet hänen riippuvuutensa takia. Tämä innoitti inspiraation sanoituksia esimerkiksi kappaleisa ”Knock Me Down” ja ”Taste the Pain”, joista ensimmäinen kertoo myös Hillel Slovakista. Jälkimmäisen Kiedis kirjoitti paettuaan Meksikoon. Tuottaja Michael Beinhorn yritti saada myös aikaan parhaan mahdollisen levy ja painosti yhtyeen jäseniä. Yhtyeellä oli ennenkin ollut vaikeuksia tuottajan kanssa. Yhtyeen ensimmäisen albumin, "The Red Hot Chili Peppersin", tuottaja Andy Gill yritti myös saada väkisin aikaan jotain, mitä yhtye ei halunnut. Tämä johti hänen erottamiseensa ensimmäisen albumin jälkeen, ja hänet korvasi George Clinton. Hänkin tuotti vain yhden albumin, "Freaky Styley". Hänen jälkeensä Beinhorn astui remmiin. Etenkin Fruscianten kanssa Beinhorn oli eri mieltä musiikkityylistä.


title: Mother’s Milk

text: John Fruscianten tulo Red Hot Cili Peppersiin muutti yhtyeen kitarasoundia rytmikkäämmästä enemmän melodisemmaksi, myös entistä monimutkaisemmaksi ja harmonisemmaksi. Mikä tuli esille monissa heavy metal kitarariffeissä. Levyn teon aikaan tuottaja Beinhornilla ja Frusciantella oli erimielisyyksiä siitä, minkälainen kitarasoundin pitäisi olla. Beinhorn halusi enemmän metallia kuulostavamman soundin, kun taas ennen Chili Peppersillä oli enemmän funkmainen soundi. Frusciante oli turhautunut tähän asenteeseen, se oli hänen mielestään liian ”machomainen”.


title: Mother’s Milk

text: Albumi julkaistiin 16. elokuuta 1989 ja on tähän päivään saakka myynyt yli kaksi miljoonaa kopiota maailmanlaajuisesti. Levyn suurempaan suosiota muihin verrattuna voi selittää se, että yhtyeessä oli nyt uudet lahjakkaat kitaristi ja rumpali. Levy oli myös entisiä monipuolisempi. Levy oli alternative-, funk rockin ja metallin sekoitus. Edelliset kolme levyä olivat pääasiassa pelkkää funk rockia. "Mother’s Milk" oli Red Hot Chili Peppersin toinen albumi, joka pääsi Billboard 200 -listalle, ollen 52. Albumi oli menestys myös Euroopassa, muttei niin suuri kuin Yhdysvalloissa, missä se saavutti platina-rajan 23. tammikuuta 2003. Albumin singlet, ”Knock Me Down”, ”Higher Ground” ja ”Taste the Pain” menestyivät myös maailmalla, mikä samalla potki "Mother’s Milkin" suosiota eteenpäin. ”Knock Me Down” oli ensimmäinen Red Hot Chili Peppersin kappale, joka pääsi Alternative Songs -listalle (tunnettiin ennen nimellä Billboard Modern Rock), ollen sijalla kuusi. ”Higher Ground” jatkoi menestystä ollen samalla listalla 11. ”Taste the Pain” ei sijoittunut millekään listalle Yhdysvalloissa, mutta menestyi paremmin Euroopassa.


title: One Hot Minute

text: One Hot Minute on Red Hot Chili Peppersin kuudes studioalbumi, joka julkaistiin syyskuussa 1995. Albumi on ainoa, jolla yhtyeen silloinen kitaristi, Dave Navarro soittaa. Albumia on usein pidetty yhtyeen kokeellisimpana. Yhtye sekoittaa albumilla punkia, funkia ja psykedeelistä rockia, luoden raskaahkon tyylin ja yleissoundin, jota yhtye ei tämän jälkeen ole käyttänyt.


title: One Hot Minute

text: Albumilta julkaistiin viisi singleä, jotka olivat: Warped, My Friends, Aeroplane, Coffee Shop ja Shallow Be Thy Game, joista kolmesta ensimmäisestä tehtiin musiikkivideo.


title: One Hot Minute

text: Albumi menestyi hyvin myyntilistoilla. Sitä on myyty Yhdysvalloissa yli 2 miljoonaa kappaletta ja saanut tuplaplatinaa. Tätä pidetään kuitenkin pettymyksenä, kun verrataan levyn kaupallista menestystä edeltävään "Blood Sugar Sex Magikiin" ja kolmeen seuraavaan albumiin ("Californication", "By the Way" ja "Stadium Arcadium").


title: One Hot Minute

text: Yhtyeen edellinen albumi Blood Sugar Sex Magik oli suuri menestys. Yhtye lähti maailmankiertueelle, mutta sen ollessa Aasiassa, kitaristi John Frusciante ilmoitti jättävänsä yhtyeen. Yhtyeen piti esiintyä noin kuukauden päästä vuoden 1992 Lollapalooza-festvaaleilla. Niinpä yhtye pyysi Arik Marshallia soittamaan Fruscianten tilalla loppu kiertueen ajan. Marshallin ensimmäinen esiintyminen yhtyeen kanssa oli 60 000 ihmisen edessä San Franciscon amfiteatterissa. Marshall harjoitteli konserttia varten viisi tuntia päivässä.


title: One Hot Minute

text: Marshall ei kuitenkaan sopinut kunnolla yhtyeeseen, joten hän sai lähteä yhtyeestä. Yhtye laittoi sanomalehteen ilmoituksen uuden kitaristin löytämiseksi. Ensimmäisenä päivänä koe-esityksiin saapui noin 5 000 kitaristia. Lopulta Jesse Tobias otettiin yhtyeeseen, mutta hänkään ei ollut siinä kauan.


title: One Hot Minute

text: Lopulta Dave Navarroa pyydettiin uudestaan liittymään yhtyeeseen. Tällä kertaa hän suostui, mutta hän oli kieltäytynyt yhtyeen edellisestä pyynnöstä, sen suuren työmäärän takia. Navarroa pyydettiin yhtyeeseen hänen persoonallisen soittotyylinsä vuoksi, jota yhtye tarvitsi.


title: One Hot Minute

text: Vuoden 1994 tammikuussa yhtyeen laulaja Anthony Kiedis oli ollut raittiina viisi ja puoli vuotta, kun hän taas retkahti huumeisiin. Albumin teon edetessä laulajan kierre vain syveni ilman, että kukaan hänen lähimmäisistään tai yhtyeessä edes tiesi tästä. Levyn joitakin sanoituksia leimaa Kiediksen vihjailu hänen retkahtamiseensa ja siihen, kuinka hän onnistui pitämään tämän salaisuutena. Levyn vokaaliosuuksien nauhoittaminen venyi Kiediksen keksiessä tekosyitä, jottei hänen tarvitsisi lopettaa huumekierrettään.


title: One Hot Minute

text: Levyn esituotantovaiheessa yhtye vuokrasi maatilan Havaijilta kuukaudeksi harjoitellakseen ja lujittaakseen yhtyeen kemiaa, ajatellen, että maiseman vaihdos pistäisi luovuuden kukkimaan, ja reissulla kylvettiinkin tulevien kappaleiden siemeniä, vaikka yhtyeen kemia ei ollut yhtä toimiva ja ilmeinen kuin vanhan kitaristin kanssa, etenkin edellisen levyn aikaan. Uusi kitaristi Navarro oli vähän hämillään yhtyeen tavasta työskennellä, kun muun yhtyeen vain jammaillessa laulaja esimerkiksi meni nurkkaan kirjoittelemaan sanoituksia. Näihin aikoihin Kiediksellä oli jonkin verran vaikeuksia tuottaa sanoituksia, sitä mukaa kun musiikkiakin syntyi. Reissua leimasi myös se, että yhtye sai kuulla suru-uutisen Nirvanan Kurt Cobainin menehtymisestä, jonka kanssa yhtye oli esiintynyt ja luonut tuttavuutta edellisen levyn tiimoilta. Kiedis kirjoitti muistolaulun "Tearjerker" Cobainista, josta tuli yksi uuden levyn kappaleista. Loppuen lopuksi Havaijilla yhtye sai aikaan raakaversiot noin kymmeneen kappaleeseen, jonka jälkeen oli aika palata kotiin ja siirtyä studioon viimeistelemään sanoituksia ja kappaleita tuottaja Rick Rubinin kanssa.


title: One Hot Minute

text: Muu yhtye aloitti pohjien nauhoitukset heinäkuussa 1994, Kiediksen vielä kamppaillessa sanoitusten kanssa. Laulaja päätti lähteä kuukaudeksi New Yorkiin kirjoittamaan ja vuokrasi hotellin sieltä, kuitenkaan saamatta aikaan mitään. Nauhoitusten aikaan yhtye teki ensimmäisen keikkansa Dave Navarron kanssa. Lavana oli vuoden 1994 Woodstock ja yhtye esitti kappaleita uudelta levyltä, kuten "Aeroplane", "Warped" ja "Pea".


title: One Hot Minute

text: Loppuvuodesta 1994 Kiedis poltteli heroiinia, sekä crackia ja hänelle oli alkanut muodostua jo vakava heroiiniriippuvuus, eikä hän ollut vieläkään saanut osuuksiaan studiossa valmiiksi. Jouluksi hän matkusti Michiganiin perheensä luo, tyttöystävänsä kanssa ja tämän reissun myötä pääsi taas kerran kuiville. Tammikuussa 1995 yhtyeen basisti Flea ja Kiedis matkustivat Uuteen Meksikoon tehdäkseen musiikkia ja miettimään levyä. Lyhyt reissu oli tuottoisa ja joka päivä he saivat aikaan yhden kappaleen. Helmikuun loppuun mennessä laulaja sai vihdoinkin raittiina lauluosuutensa valmiiksi studiossa.


title: One Hot Minute

text: Maaliskuussa 2006 One Hot Minute uudelleenjulkaistiin iTunes Storessa alkuperäisellä masteroinnilla. Uudelleenjulkaistulla albumilla on myös neljä uudelleenmasteroitua bonus- raitaa, joista "Bob" ei ole ennen esiintynyt millään julkaisulla. Singlen "Warped" b-puoli "Melancholy Machanics" kuullaan elokuvassa Twister vuodelta 1996. One Hot Minuten aikainen kokoonpano äänitti myös cover-versiot kappaleisiin "Love Rollercoaster" (Ohio Players), joka julkaistiin myös singlenä, sekä "I Make My Own Rules", jonka yhtye äänitti yhdessä LL Cool J:n kanssa "Private Parts"in soundtrackille. Yhtye teki cover-version kappaleesta "I Found Out" John Lennon -tribuuttialbumille.


title: One Hot Minute

text: Toisin kuin yhtyeen aiempi tuotanto, suuri osa One Hot Minuten kappaleista pohjautuu heavy metal- genreen, johon on lisätty progressiivisia ja psykedeelisiä vaikutuksia. Runsas särötetty, crunch-tyylinen kitarasoundi heijastaa albumin raskautta usealla raidalla, erityisesti kappaleissa "Deep Kick" ja "Coffee Shop". Flean virtuositeettinen basson soitto on vahvasti esillä levyllä, josta esimerkkinä kaksi bassosooloa kappaleessa "Coffee Shop", jazzahtava bassoraita kappaleessa "Walkabout", wah-särötetty monimutkainen intro kappaleeseen "Shallow Be Thy Game" ja koko bassolinja kappaleessa "Transcending". Rumpali Chad Smithin taidot ovat myös esillä, selkeimmin kappaleissa "Warped", "Coffee Shop", "One Hot Minute", "Shallow Be Thy Game" ja "Transcending".


title: One Hot Minute

text: Albumin kappaleet ovat keskimäärin huomattavasti pidempiä, kuin aiemmilla yhtyeen albumeilla, lähinnä progressiivisen rock-musiikin vaikutteena. Progressiiviset vaikutteet ja pitkä kesto ovat leimaavia muun muassa kappaleille "Deep Kick" ja "One Big Mob". Ensimmäinen alkaa rauhallisella hitaasti puhutulla runolla, joka vaihtuu yllättävällä iskulla energiseksi punk- kappaleeksi, tunnelman rauhoittuessa takaisin melodiseen, Flean laulamaan codaan raidan loppupuolella. Jälkimmäinen alkaa raskaana ja nopeana - tyypillisenä yhtyeen alkuvaiheiden tuotannolle - mutta rauhoittuu yllättävästi ja siirtyy psykedeeliseen väliosaan (johon on lisätty muun muassa vauvan itkua), jonka jälkeen seuraa crescendo, kunnes ollaan siirrytty kappaleen ensimmäiseen osaan. Molemmat kappaleet ovat kestoltaan hiemän yli kuusi minuuttia ja sopivat hyvin esimerkiksi todennäköisesti paljon Navarron vaikutuksesta levylle luotuun psykedeelisyyteen. Navarron edellinen yhtye, Jane's Addiction oli tunnettu progressiivisista eepoksistaan (esimerkiksi "Three Days"), mutta myös rakenteeltaan ja kestoltaan tavallisista kappaleistaan.


title: One Hot Minute

text: Muut kappaleet pysyvät uskollisena Red Hot Chili Peppersin aikaisemmalle tuotannolle, vaikkakin sisältäen epätavallisia vaikutteita ("Walkabout"illa kuullaan australialaista teemaa, "Falling Into Grace"lla Australian alkuperäisheimoille tyypillisiä ääniä, kuten didgeridoota matkivia soundeja ja aboriginaalin laulua). "Pea" on basisti Flean yksin bassolla ja laululla esittämä kappale, joka kertoo karkealla kielenkäytöllä häntä loukanneesta henkilöstä. Pea on ainoa albumin kappale, jonka yhtye on esittänyt livenä, Dave Navarron lähdön jälkeen. "Tearjerker" on hillitty balladi, jolla yhtyeen laulaja Anthony Kiedis laulaa surustaan, kuultuaan Kurt Cobainin, yhtyeen kanssa kiertäneen Nirvana- yhtyeen laulajan, kuolemasta. Kappaleella "Transcending" lauletaan näyttelijän ja yhtyeen hyvän ystävän, "River Phoneix"in kuolemasta.


title: One Hot Minute

text: Laulaja Anthony Kiedis kärsi heroiiniriippuvuudesta läpi One Hot Minuten äänitysten. Tämän vaikutuksena albumin sanoitukset ovat usein arvoituksellisia, omituisia ja paljon synkempiä kuin yhdelläkään yhtyeen aiemmin tekemällä albumilla. Sanoitusten aiheet eivät ole enää aiemmin yhtyeelle usein ominaiset seksi ja hauskanpito, vaan Kiediksen introspektiivisuus, itsensä havainnointi. Singlet "Warped" ja "Aeroplane" kertovat Kiediksen huumeongelmista ja kolmas single "My Friends" masennuksesta ja epätoivosta. Nämä aiheet ovat todennäköisesti osittain syynä albumin odotettua heikompaan menestykseen, sillä singlet eivät enää olleet yhtyeelle ominaisia musiikillisesti eivätkä teemallisesti. "My Friends" oli ainoa One Hot Minuten raita, joka hyväksyttiin yhtyeen vuonna 2004 julkaisemalle kokoelmalle "Greatest Hits", vaikka "Aeroplane"n video kuuluukin kokoelman DVD:lle.


title: One Hot Minute

text: One hot Minute kiertue alkoi 7. syyskuuta 1995. Kiertueen aikana yhtye piti yhteensä 64 esitystä, 21 maassa. Kiertue oli ensimmäinen ja ainoa silloisen kitaristin, Dave Navarron kanssa. Kiertueen aikana sattui erilaisia vahinkoja, mitkä saivat Kiediksen ja Flean miettimään uudelleen Red Hot Chili Peppersiä, esimerkiksi Kiediksen jalan murtuminen moottoripyörällä ajamassaan kolarissa ja viimeisten esitysten peruuttaminen, koska Chad Smith mursi ranteensa. Kiertue alkoi Euroopasta. Kiedis yritti pysyä erossa huumeista, mutta yhtyeen jatkaessa kiertuetta Yhdysvalloissa, hän retkahti uudestaan. Kiertue jouduttiin lopettamaan 26. heinäkuuta 1997 Chadin käden takia.


title: One Hot Minute

text: Säv, san, sov. Anthony Kiedis, Michael "Flea" Balzary, Dave Navarro ja Chad Smith.


title: One Hot Minute

text:
* = Alun perin elokuvan Beavis and Butt-head Do America soundtrackiilla, joka on julkaistu myöhemmin singlenä.
Tuottaja: Rick Rubin
Ohjelmoija: Dave Sardy (assistanttina David Schiffman)
Miksaus: Dave Sardy
Masterointi: Stephen Marcussen


title: Kanadanilves

text: Kanadanilves ("Lynx canadensis") on ilveksen lähisukulainen, ja jotkut auktoriteetit pitävät niitä jopa samaan lajiin kuuluvina. Joiltakin piirteiltään kanadanilves muistuttaa kuitenkin enemmän punailvestä.


title: Kanadanilves

text: Tätä kissaeläintä tavataan melkein kaikkialla Kanadan ja Alaskan pohjoisissa metsissä. Suuria ilvespopulaatioita on lisäksi Yhdysvaltojen Montanassa, Idahossa ja Washingtonin osavaltiossa. Kanadanilveksiä on vain vähän Utahissa, Minnesotassa ja Uudessa Englannissa. Coloradoon sitä on yritetty siirtää vuodesta 1999. Ensimmäiset luonnossa syntyneet pennut vahvistettiin 2003, ja sittemmin siellä on syntynyt useita pentueita. Lajia pidetään uhanalaisena Yhdysvaltojen rajalla.


title: Kanadanilves

text: Ilvekset saalistavat jäniksiä, jyrsijöitä ja lintuja, joskus isompiakin eläimiä, kuten peuroja. Saaliin ne paikantavat kuulon ja näön avulla. Paikka paikoin lumikenkäjänis on lähes ainoa kanadanilveksen saaliseläin. Ilveskannan suuruus noudattaa selvästi lumikenkäjäniksen lukumäärän kymmenen vuoden vaihtelun kaarta.


title: Kanadanilves

text: Ilves elää yksinään ja näkymättömissä. Se on tavallisesti aktiivinen yöaikaan ja tarvitsee suuren reviirin.


title: Kanadanilves

text: Ilveksiä metsästetään niiden turkin vuoksi, ja ne ovat monilla alueilla vähenemässä elinalueen kutistumisen vuoksi.


title: Kanadanilves

text: Kanadanilves synnyttää keväällä 1–5 poikasta. Poikasten selviytyminen on riippuvainen saaliin määrästä. Ne seuraavat emoa seuraavan talven kiimaan, ja senkin jälkeen pentue voi pysytellä jonkin aikaa yksissä.


title: Kanadanilves

text: Kanadanilveksen elinaluetta ovat vanhat tiheät metsät, mutta sitä tavataan myös harvahkoissa metsissä, kallioilla ja tundra-alueilla.


title: Kanadanilves

text: Ulkonäöltään kanadanilves muistuttaa ilvestä: tiheä turkki on hopeanruskea, ja siinä voi olla tummia merkkejä. Kesällä turkki on punertavampi. Urokset ovat naaraita kookkaampia. Ilveksellä on tuuhea kaulus, joka näyttää kaksihaaraiselta parralta, lyhyt häntä, jonka kärki on musta, ja korvissa pitkät tupsut. Sillä on pitkät raajat ja runsaskarvaiset tassut, joilla ilveksen on helppo kulkea syvässäkin lumessa.


title: Kanadanilves

text: Kanadanilveksen vartalon pituus ilman häntää on 65–105 cm, ja hännän pituus on 5–13 cm. Paino vaihtelee 4,5–17,5 kg. Urokset painavat keskimäärin enemmän kuin naaraat.


title: Kanadanilves

text: Newfoundlandissa elävä "Lynx canadensis subsolanus" mainitaan usein kanadanilveksen alalajiksi. Se on päälajia suurempi. Niiden tiedetään onnistuneen tappamaan karibun vasoja, kun lumikenkäjäniksiä ei ole ollut tarjolla.


title: Danny Gatton

text: Danny Gatton (4. syyskuuta 1945 - 4. lokakuuta 1994) oli yhdysvaltalainen kitaristi, joka kuoli tekemällä itsemurhan kotonaan Marylandissa 1994. Ralph Heibutzkin kirjoittama elämäkerta "Unfinished Business: The Life and Times of Danny Gatton" julkaistiin vuonna 2003.


title: Danny Gatton

text: Gatton syntyi Washington D.C.:ssä 4. syyskuuta 1945. Hänen isänsä, Daniel W. Gatton Sr., oli rytmikitaristi, joka oli tunnettu ainutlaatuisesta soittotyylistään. Hän jätti musiikkiuran kasvattaakseen perhettään. Nuorempi Gatton kasvoi jakaen saman intohimon kitaraan.


title: Danny Gatton

text: Danny Gatton aloitti uransa soittamalla yhtyeissä jo teini-ikäisenä. Hän alkoi kerätä laajempaa kiinnostusta 1970-luvulla soittaessaan kitaraa ja banjoa Liz Meyer & Friends -yhtyeessä.


title: Danny Gatton

text: 4. lokakuuta vuonna 1994 Gatton lukitsi itsensä autotalliin ja ampui itsensä. Hän ei jättänyt mitään viestiä.


title: Danny Strong

text: Danny Strong (s. 6. kesäkuuta 1974, Manhattan Beach, Kalifornia) on yhdysvaltalainen näyttelijä, joka tunnetaan parhaiten roolistaan Jonathan Levinsonina televisiosarjassa "Buffy, vampyyrintappaja" (1997–2003). Hän vieraili sarjassa sen toisen tuotantokauden jaksosta "Inkamuumio" lähtien. Suurin rooli hänellä oli sarjan kuudennella tuotantokaudella. Hän esiintyi myös "Buffyn" esittämättömässä pilottijaksossa. Strong on lisäksi esiintynyt useissa elokuvissa ja vieraillut erilaisissa televisiosarjoissa kuten "Seinfeld" ja "Gilmoren tytöt". Lisäksi hän tekee säännöllisesti radiomainoksia. Hän on juutalainen.


title: Chorizo

text: Chorizo on makkara, joka on chilillä ja muilla mausteilla maustettua makkaraa. Se voidaan tehdä lähes kaikkien eläinten lihasta, jopa kalasta.


title: Chorizo

text: Yhdysvalloissa chorizolla tarkoitetaan yleensä ohutta maustettua kestomakkaraa.


title: Kinnari

text: Kinnari on Järvenpään 5. kaupunginosa ja sijaitsee heti kaupungin keskustasta itään. Vuoden 2014 lopussa kaupunginosassa asui 2 711 ihmistä.


title: Kinnari

text: Alueella on pääosin omakoti- ja rivitaloasuntoja. Kinnarissa toimii Kinnarin koulu (ala-aste), päiväkoti ja moskeija sekä K-market. Kinnarin koulun urheilukentällä on tekonurminen pesäpallokenttä. Löytyy myös puistoja.


title: Amy Acker

text: Amy Louise Acker (s. 5. joulukuuta 1976 Dallas, Texas) on yhdysvaltalainen näyttelijä. Hänet tunnetaan kenties parhaiten roolistaan Winifred ”Fred” Burklena televisiosarjassa "Angel" (1999–2004), jossa Acker oli mukana sarjan toisen tuotantokauden lopusta lähtien. Hän sai työstään sarjassa Saturn-palkinnon parhaasta naissivuosasta. Acker on esiintynyt myös esimerkiksi televisiosarjoissa "Alias" (2005–2006), "Ensisilmäyksellä" (2006) ja "Dollhouse" (2009–2010).


title: Amy Acker

text: Aikoinaan Acker harrasti esimerkiksi balettia ja modernia tanssia, mutta hänelle tehty polvileikkaus päätti hänen tanssijanuransa. Acker on ollut vuodesta 2003 lähtien naimisissa näyttelijä James Carpinellon kanssa, ja heillä on vuonna 2005 syntynyt poika sekä 2006 syntynyt tytär.


title: Theo Jörgensmann

text: Theo Jörgensmann (s. 29. syyskuuta 1948) on klarinetisti ja jazzmuusikko.


Suomen tunnustuksellinen luterilainen kirkko (STLK) on rekisteröitynyt uskonnollinen yhdyskunta. Se ilmoittaa olevansa puhtaaseen luterilaisuuteen pitäytyvä uskonnollinen yhdyskunta ja tunnustavansa Raamatun ohella siitä otetun Luterilaisten Tunnustuskirjojen oppia. STLK:n ensimmäiset jäsenseurakunnat syntyivät vuonna 1923. Seurakunnat järjestäytyivät kirkkokunnaksi (Suomen Vapaa Evankeli-Luterilainen Kirkko) vuonna 1929. Kirkko on rekisteröity uskonnolliseksi yhdyskunnaksi 22. elokuuta 1929. STLK eroaa Suomen evankelis-luterilaisesta kirkosta muun muassa siinä, että se edellyttää papistoltaan ja jäsenistöltään opillisten käsitysten yhtenäisyyttä eikä hyväksy useampien oppien esiintymistä saman kirkon sisällä. Kirkko myös torjuu naispappeuden. Varsinaisia seurakuntia on kaksi, Helsingin ja Tampereen. Kirkossa oli 283 jäsentä vuonna 2016.


title: Suomen tunnustuksellinen luterilainen kirkko

text: Evankelisessa herätysliikkeessä oli alusta alkaen korostettu liikkeen kirkollista luonnetta. Vaikka kirkon toimintaa oli protestoitu, haluttiin kuitenkin toimia myös kirkon hyväksi. Herätysliike oli pystynyt muiden herätysliikkeiden tavoin vaikuttamaan kirkon toimintalinjaan, mutta samalla sen protesti laimeni ja se pyrki lähinnä toimimaan kirkon rinnalla. Liikkeen piirissä oli kuitenkin jatkuvasti henkilöitä, joita vallitseva tilanne ei tyydyttänyt. Evankelis-luterilaisen kirkon ja Evankeliumiyhdistyksen kehitykseen tyytymättömät ryhmittyivät 1920-luvulla pastorien Heino Pätiälän sekä R. ja A. Wegeliuksen (Uppalan) ympärille. Nämä olivat tutustuneet sekä Saksan että Yhdysvaltojen kirkolliseen tilanteeseen ja olivat saaneet vaikutteita Amerikan Suomalaisen Evankelis-Luterilaisen Kansalliskirkon (ASELK), sekä Missouri-synodin organisaatiosta ja toimintaperiaatteista. Tämän oppositioryhmän mukaan evankelinen liike oli yhteisö, jonka jäsenyys oli ensisijainen varsinaiseen valtionkirkkoon kuulumisen sijasta. He pitivät Evankeliumiyhdistyksen rukoushuoneita seurakunnan kirkon sijasta varsinaisina hengellisinä koteinaan. Yhteinen oppi asetettiin keskinäisen yhteyden mittariksi. Evankeliumiyhdistyksen johtokunnan linjana oli kuitenkin pysyä kirkon yhteydessä.


text: Koska Evankeliumiyhdistyksen johto ja oppositioryhmä eivät päässeet yhteisymmärrykseen, oppositio katsoi ratkaisuksi erota sekä Evankeliumiyhdistyksestä että kirkosta. Tämän mahdollisti vuonna 1922 säädetty uskonnonvapauslaki. Ratkaisevaksi tuli Hämeenlinnassa vuonna 1922 pidetty keskustelukokous, jossa Pätiälä kehotti evankelisia ”marssimaan ulos leiristä”. Evankeliumiyhdistyksen johtokunta irtisanoutui välittömästi koko kokouksesta ja sen päätöksistä.


text: Pienet ryhmät ja yksittäiset ihmiset alkoivat vuonna 1923 erota kirkosta ja perustaa vapaita evankelisluterilaisia seurakuntia. Aluksi ne olivat itsenäisiä organisaatioita, joita johtivat muutamat eronneiden joukkoon kuuluvat papit. Jo vuonna 1924 syntyi kuitenkin liikkeen johtajien keskuudessa ristiriitoja, joka aiheutti jakaantumisen kahteen ryhmään, jotka kumpikin järjestäytyivät virallisesti vuonna 1928. Toinen niistä oli Wegeliuksen johtama Suomen Vapaa Ev.Lut. Kirkko (nyk. STLK) ja toinen Pätiälän johtama Suomen vapaa evankelis-luterilainen seurakuntaliitto (SVELS).


text: Uuteen ryhmittymään liittyminen oli alueellisesti hyvin vaihtelevaa. Aktiivisin vaihe oli vuoden 1924 alussa. Tällöin perustettiin pääosa vapaista luterilaisista seurakunnista. Vuoden 1924 elokuun loppuun mennessä seurakuntia oli 10, joissa oli yhteensä lapset mukaan lukien 434 jäsentä (jäsenmäärä suluissa): Luopioinen (40), Lahti (47), Hämeenlinna (50), Tampere (36), Veteli (73), Marttila (14), Karstula (109), Ilmajoki (30), Kuolemajärvi (27) ja Teuva (8). Tämän jälkeen syntyi uusia seurakuntia vain vähän, 1925 Koskenpäähän, 1926 Jämsään ja 1927 Viipuriin. Lisäksi aiemmista seurakunnista erottui Lahdesta Kuusankoski 1926, Hämeenlinnasta Turku ja Helsinki sekä Karstulasta Kyyjärvi. Erimielisyydet pysäyttivät kasvun talvella 1924–1925. Syynä oli oppiristiriita, mikä johtui Pätiälän tunnustuskirjojen opetuksesta eroavasta sovitusoppiin liittyvästä opetuksesta. Pääosa liikkeen papeista oli sitä mieltä, että uskon yhteys vaatii yksimielisyyttä kaikissa opinkohdissa. Niinpä liike hajosi, vaikka Pätiälä olisi ollut valmis yhteistoimintaan sillä edelytyksellä, että saisi opettaa näkemyksensä mukaisesti. Papeista häneen liittyi vain yksi, B. A. Uusitalo, mutta pääosa maallikkosaarnaajista liittyi häneen sekä seurakunnista kuusi.


text: Muut seurakunnat muodostivat 1928 "Suomen Vapaan Evankelis-Luterilaisen Kirkon" (SVELK). Siihen liittyi yhdeksän seurakuntaa, Lahti, Kuusankoski, Hämeenlinna, Helsinki, Turku, Jämsä, Vuoksela, Kyyjärvi ja Koskenpää. Näitten seurakuntien jäseniä asui 46 paikkakunnalla. Aiemmin tähän joukkoon kuului myös Kuolemajärven seurakunta, mutta se siirtyi kokonaisuudessaan vuonna 1927 Pätiälän seurakuntaliittoon. Kirkolla oli neljä pappia, joista Aijal Wegelius sijoittui Hämeenlinnaan, Kauko Valve Lahteen, V. I. Salonen Koskenpäälle ja R. G. Wegelius Kyyjärvelle.


text: Oppiriitojen aiheuttama hajaannus oli vapaalle luterilaiselle kirkolle pahempi kuin seurakuntaliitolle, sillä Evankeliumiyhdistyksen toiminnassa aiemmin olleet ja nyt vapaisiin luterilaisiin seurakuntiin liittyneet tunsivat monissa tapauksissa Pätiälän johtaman joukon toiminnan itselleen omemmaksi kuin vapaan luterilaisen kirkon tiukan tunnustuksellisen seurakuntatoiminnan. Pätiälä nimittäin esimerkiksi jatkoi selkeämmin evankelisen liikkeen toimintalinjalla järjestäen evankeliumijuhlia, hyväksyen maallikkosaarnan sekä sallien yhteistoiminnan Evankeliumiyhdistyksen paikallistason kanssa. Tällainen yhteistoiminta oli SVELK:ssa ehdottomasti kielletty. Seurakuntaliiton etuna oli myös se, että Pätiälä oli jo ennestään tunnettu julistaja evankelisen liikkeen piirissä, mikä myös lisäsi ihmisten halukkuutta liittyä nimenomaan hänen ryhmäänsä, SVELK:n papit kun olivat liikkeen piirissä melko tuntemattomia.


text: Aijal Wegelius toimitti vuosina 1924-1925 "Paimen"-lehteä, joka siirtyi vuoden 1926 alusta Suomen evankelis-luterilaiseen kirkkoon jääneen P. J. I. Kurvisen toimittamaksi. Tämä ei halunnut lehden toimivan enää vapaiden luterilaisten seurakuntien hyväksi. Niinpä SVELK alkoi julkaista kahta omaa lehteä, teologista aikakauskirjaa "Sana ja Tunnustus" sekä seurakuntalehteä "Luterilainen". Vuonna 1926 lehteä tilasi 726 ja aikakauskirjaa 439 tilaajaa, mutta lehtien tilaajamäärät laskivat seuraavina vuosina. Ne eivät siis, toisin kuin "Paimen", tavoittaneet kovinkaan laajalti eroliikkeen ulkopuolella olevia. Ylipäätään kirkon toiminta 1920-luvun lopulla keskittyi paljolti oman joukon hoitamiseen, jolloin ulospäin suuntautuminen oli vähäistä. Tässä oli kuitenkin vaihtelua, sillä ainakin Vuokselassa 1930 ja Koskenpäässä 1931 mainitaan ulkopuolisten tulleen melko runsain määrin kokouksiin. Kirkon yhteydenpito ulkomaisiin vapaisiin luterilaisiin kirkkoihin oli tiivistä, mikä yhteydenpito oli tärkeää myös rahallisen tuen kannalta. Kirkko sai vuodesta 1925 lähtien rahallista tukea Missouri-synodilta.


text: Vuonna 1930 kirkolla oli Suomessa seitsemän seurakuntaa. Korkeimmillaan jäsenmäärä oli vuonna 1934, jolloin jäseniä oli 438. Jumalanpalvelukset pidettiin pitkään jäsenten kodeissa, samoin rippikoulu. Vuonna 1933 Suomen evankelis-luterilaisen kirkon kirkolliskokous hyväksyi lakiehdotuksen, jonka mukaan Kansankirkosta erillisen luterilaisen yhdyskunnan perustaminen ei ole sallittua. Ehdotus ei kuitenkaan saanut lainvoimaa. Ehdotusta käsiteltäessä SLEY:n pitkäaikainen toiminnanjohtaja rovasti K. W. Tamminen puolusti tunnustuksellisten seurakuntien olemassaolon oikeutta ja vetosi esimerkiksi siihen, että koska kaikki Kansankirkon papit eivät opillisesti olleet todellisuudessa luterilaisia ja ohjasivat kirkkoa pois sen tunnustuksesta, piti luterilaisilla kristityillä olla oikeus erota sellaisesta kirkosta ja perustaa uusi sellaisella tunnustuksella, joka on lähtökirkonkin virallinen tunnustus. Tamminen siis, vaikka itse pysyi Kansankirkossa ja edisti siinä pysymistä, kuitenkin puolusti tunnustuksellisten luterilaisten seurakuntien olemassaolon oikeutta. STLK:n (silloinen Suomen Vapaa Evankelis-Luterilainen Kirkko) pastori Uppala toteaakin teoksessaan "Kirkkokysymys" Tammisen olevan aivan oikeassa ja kirkkonsa syntyneen juuri tällaisen ajattelun pohjalta. Kirkkoa vaivasivat 1930-luvulla talousvaikeudet, minkä vuoksi pastori R. G. Wegeliuksen oli siirryttävä 1930-luvun lopulla papinvirasta muihin tehtäviin.


text: Toinen maailmansota koski kipeästi kirkon toimintaan. Sen Vuokselan seurakunnan jäsenet joutuivat evakkoon ja he sijoittuivat eri puolille Suomea liittyen paikallisten seurakuntien jäseniksi. Sota-aika oli myös taloudellisesti vaikea, mitä yleisen pulan lisäksi pahensi se, ettei tuolloin ollut mahdollista ottaa vastaan taloudellisia avustuksia ulkomaisilta ystävyyskirkoilta. Pastoreitten oli työskenneltävä pastorinviran lisäksi myös muussa toimessa, jotta toiminta olisi ollut taloudellisesti mahdollista. Lisäksi useat aktiiviset seurakuntalaiset kaatuivat sodassa. Sodan jälkeen 1940-luvun lopulla STLK kävi vapaita neuvotteluja SLEY:n kanssa koskien Kristuksen armotyötä ihmisten edestä ja pelastusta uskon kautta häneen. Vuonna 1950 STLK sai ensimmäisen oman kirkkosalinsa, kun Lahteen rakennettiin oma kirkkorakennus.


text: Jämsän seurakunta yhdistettiin Koskenpäähän 1955. Vuonna 1956 seurakuntien määrä oli kuusi ja kirkon jäsenmäärä oli 374. 1959 kirkkoon perustettiin uusi seurakunta, kun Helsinki itsenäistyi Lahden seurakunnasta. Vuonna 1962 seurakuntia oli edelleen kuusi ja jäseniä 381, jotka olivat jakaantuneet seurakunnittain seuraavasti: Lahti 129, Koskenpää 71, Helsinki 65, Hämeenlinna 55, Kuusankoski 49 ja Kyyjärvi 12. Yhdyskunnan uudet säännöt vahvistettiin opetusministeriössä 1967, jolloin otettiin samalla käyttöön nykyinen nimi. 1980-luvun lopulla käytiin Seurakuntaliiton kanssa rajatusti neuvotteluja Kristuksen tekevän kuuliaisuuden opista. Jäsenmäärä on ollut vuonna 1970 428, 1980 374, 1990 359 ja 2000 312. Kirkosta erkani vuonna 1996 joukko ihmisiä, joiden mielestä kirkkokunta ei noudattanut tunnustusta käytännön elämän tasolla. Eronneet perustivat Helsingin Luther-seurakunnan, jonka toiminta lakkasi vuonna 2012. Vuonna 2002 muodostettiin puolestaan Nastolan vapaa ev. lut. seurakunta, jonka pastori Matti Roininen oli 1960–1970-luvuilla vaikuttanut STLK:ssa.


text: STLK:n seurakuntia on vuosien saatossa yhdistelty hallinnollisesti toisiinsa. Viimeksi yhdistyivät Helsingin ja Lahden seurakunnat vuoden 2008 alussa, mistä lähtien ainoastaan Helsinki ja Tampere ovat olleet itsenäisiä seurakuntia. Kummallakin on toimintaa usealla paikkakunnalla.


text: Suomen Tunnustuksellisen Luterilaisen Kirkon mukaan kaikki Raamatun kanoniset kirjat ovat Jumalan sanaa ja ilmoitusta ja siksi ainoa ohje opin ja uskonelämän alueella. Lisäksi sen mukaan luterilaisten Tunnustuskirjojen oppi on väärentämätöntä ja puhdasta Raamatun oppia, koska se on Raamatusta otettu.


text: Kirkon opetuksen mukaan Raamattu on Jumalan sanaa. Tämän vuoksi sitä voidaan soveltaa kirkon opin ja elämän ohjenuorana. Kirkko opettaa Raamatun toimivan Jumalan sanana armovälineenä siten, että se synnyttää ja vahvistaa pelastavaa uskoa Jeesukseen Kristukseen Vapahtajana. Jumalan sana synnyttää pelastavan uskon Vapahtajaan Kristukseen Jeesukseen ja vahvistaa sitä kuultuna, luettuna tai muisteltuna.


text: STLK ei kuitenkaan pidä suhdettaan Raamattuun fundamentalistisena, sillä se katsoo fundamentalistisen raamatunselityksen olevan peräisin reformoiduista kirkoista. Yhtenä olennaisena erona on se, että STLK:n mukaan tunnustukselliset luterilaiset katsovat eri kohdat Raamatusta vertauskuvallisiksi kuin fundamentalistit ja päinvastoin. Esimerkiksi ehtoollisen asetussanat on luterilaisuudessa ymmärretty kirjaimellisina, kun taas fundamentalistisessa raamatuntulkinnassa vertauskuvallisena. Kirkon mukaan luterilainen periaate on, että Raamattu on aina ymmärrettävä kirjaimellisesti, ellei Raamattu itse anna ymmärtää puhuvansa kuvaannollisesti, tai ellei jokin selkeä uskonkohta pakota ymmärtämään asiaa kuvaannollisesti. Raamattua tulee siis selittää Raamatulla. Lisäksi STLK katsoo, että fundamentalistinen raamatuntulkinta suhtautuu Raamattuun eräänlaisena lakikokoelmana, jonka säädökset sitovat kristittyjä. STLK pitää tällaisen teologian vaarana olevan ajatus tiettyjen tekojen mukanaan tuomista siunauksista. Kirkon mukaan Raamattu on luterilaiselle Pyhän Hengen kirja, joka kertoo Kristuksesta. Raamattua ei tule käyttää uskonelämässä laki- ja säädöskokoelmana, vaan sieltä on etsittävä Kristusta. Kaikki raamatuntulkinta, jonka keskiössä ei ole Kristus, on harhaanjohtavaa. Kirkko näkee kymmenen käskyä siveyslakina, jota kristitty uudessa kuuliaisuudessa haluaa noudattaa, sekä luomisjärjestyksen osoittavan, miten Jumala on tarkoittanut ihmiselämän kulkevan tässä maailmassa. Ne siis ovat luonteeltaan erilaisia kuin ne kohdat, joista fundamentalistinen tulkinta on tehnyt sitovia säädöksiä.


text: Vanhurskauttamisella kirkko tarkoittaa sitä, että Jumala antaa ihmiselle synnit anteeksi ja näin tekee tästä kelvollisen Taivaaseen. Tälle toimenpiteelle ainoa peruste on Jeesuksen Kristuksen sovitustyö. Jeesus on ihmisten puolesta täyttänyt Jumalan lain ja kärsinyt ihmiskunnan puolesta sen rangaistuksen, joka ihmisten syntien vuoksi kuuluisi heidän kärsittäväkseen. Tästä sovitustyöstä tullaan osallisiksi uskon kautta eli luottamalla omakohtaisesti siihen, että Kristuksen sovitustyö koskee myös kyseistä ihmistä. Jumalan opetetaan vanhurskauttavan yksin armosta, yksin uskon kautta ja yksin Kristuksen tähden. Tämän vuoksi siihen eivät vaikuta mitkään ihmisen omat työt tai toisten ihmisten ansiot.


text: STLK, kuten muutkin luterilaiset yhteisöt, on lapsikasteen kannalla. STLK:n mukaan kaste on armonväline, jonka kautta Jumala antaa syntien anteeksiantamuksen sekä lahjoittaa uskon ja Pyhän Hengen. Sen katsotaan syntien anteeksiantamuksen ja uskon myötä lahjoittavan iankaikkisen elämän. Lapsetkin halutaan kastaa, koska heidän katsotaan perisynnin alaisina tarvitsevan pelastusta yhtä paljon kuin muidenkin. Jumalan uskotaan kykenevän herättämään uskon myös pienissä lapsissa ja antamaan heille Pyhän Hengen. Kasteesta, kuten muistakin Jumalan lahjoista, opetetaan voivan hyötyä ainoastaan uskon kautta. Ilman uskoa kasteen lahjat ovat hyödyttömiä, kun taas uskon myötä ihminen voi luottaa noihin lahjoihin Raamatun sanan perusteella.


text: Kirkon mukaan asetussanojen eli niiden sanojen, joita Jeesus käytti asettaessaan ehtoollisen, lausuminen ehtoollisaineiden yli saa niissä aikaan Kristuksen ruumiin ja veren todellisen läsnäolon. Tähän läsnäoloon tarvitaan kuitenkin sen oikea viettäminen, eli ehtoollisaineet on jaettava, otettava vastaan ja nautittava. STLK:n mukaan on Raamatun ja Tunnustuskirjojen perusteella olemassa oikeita ja kelvottomia ehtoollisvieraita. Kun ehtoollisvieras uskoo sanat ”teidän edestänne annettu ja vuodatettu syntien anteeksiantamiseksi”, katsotaan ehtoolliselle osallistuneen nauttineen sen itselleen siunaukseksi ja saaneen sen, mitä kyseiset sanat lupaavat, nimittäin syntien anteeksiantamisen ja iankaikkisen elämän. Sen sijaan sellainen ehtoollisvieras, joka ei usko asetussanoja nauttii sen tällöin ainoastaan tuomiokseen. Keskeistä on ehtoollisen armovälineluonne sekä se, että Kristuksen ruumiin ja veren läsnäolo on todellista. Uskovien katsotaan hyötyvän siitä siten, että ehtoollisessa on varma tae ja pantti syntien anteeksiantamisesta. Epäuskoiset puolestaan eivät siitä hyödy vaan nauttivat sen tuomiokseen, mutta hekin saavat siinä Kristuksen ruumiin ja veren.


text: STLK katsoo edustavansa luterilaista oppia sellaisena kuin se on esitetty Raamatussa, jakamattoman kirkon kolmessa pääuskontunnustuksessa ja luterilaisissa tunnustuskirjoissa. Kirkko ei siis tahdo tuoda mitään uutta luterilaiseen tunnustukseen verrattuna. Suomen oloissa kuitenkin usein kysytään, mitkä asiat erottavat STLK:n Suomen evankelis-luterilaisesta kirkosta. Tärkeimpiä erottavia tekijöitä STLK:n ja Suomen evankelis-luterilaisen kirkon välillä:Suomen evankelis-luterilainen kirkko sallii STLK:n jäsenen toimivan kastettavan lapsen kummina.


text: STLK:n seurakunnat järjestävät jumalanpalveluksia tiheimmin eli käytännössä joka viikko Helsingissä, Lahdessa, Tampereella ja Hämeenlinnassa. Näiden kaupunkien lisäksi toimintaa on yli kymmenellä paikkakunnalla, joista kuukausittainen jumalanpalvelus Hämeenlinnassa, Porissa, Turussa ja Vaasassa. Nuorilla aikuisilla on säännöllistä toimintaa Helsingissä ja Tampereella. Merkittävä toimintamuoto on myös Oriveden Siitamajalla pidettävät leirit.


text: STLK:n äänenkannattaja on "Luterilainen".


text: STLK on kirkollisessa yhteydessä pääasiassa Saksassa toimivan Immanuel-Gemeinde-seurakunnan kanssa. Vuoden 2012 alussa kirkko totesi opillisen ja kirkollisen yhteyden Latvian Riiassa toimivan Ylösnousemuksen Luterilaisen Augsburgin Tunnustuksen Seurakunnan (latviaksi: "Augsburgas ticibas apliecibas Augšamcelšanas luteranu draudze") kanssa. Kirkko on käynyt myös neuvotteluja opillisesta ykseydestä ja kirkollisesta yhteydestä Pohjoismaisessa konferenssissa yhdessä Tanskan Vapaan Evankelis-luterilaisen kirkon (ELFKD), Ruotsissa ja Norjassa toimivan Evankelis-luterilaisen Tunnustuskirkon (ELBK) sekä ELBK:n kanssa kirkollisessa yhteydessä olevien Tukholman ja Uumajan seutujen luterilaisten seurakuntien kanssa (LFS ja LFU). STLK on kuitenkin pitänyt yhteyttä estävänä ELFKD:n suhteita Missouri-synodiin, johon STLK on katkaissut välinsä sen perusteella, että Missouri-synodilla on kirkollisia yhteyksiä Luterilaiseen maailmanliittoon, joka on mm laatinut roomalaiskatolisen kirkon kanssa.


text: Vuonna 2014 kirkko solmi kirkollisen yhteyden Luterilaiseen Ristin Seurakuntaan, joka liittyi kokonaisuudessaan STLK:n yhteyteen vuonna 2017.


text: STLK tekee lähetystyötä pääasiassa kirjalähetyksen muodossa useissa maissa, erityisesti Venäjällä, Valko-Venäjällä ja Ukrainassa. Erityisesti lähetystyötä varten STLK on julkaissut venäjäksi Luterilaiset tunnustuskirjat, Kristinopin ja muita kirjoja. Kristinoppi on käännetty myös usealle muulle kielelle, viimeisimpänä Igbo.


title: Lernu!

text: lernu! () eli "lernu.net" on maksuton, monikielinen Internet-sivusto esperantoon tutustumista ja kielen opiskelua varten. Se on myös eräänlainen kokeilu verkkoa hyödyntävästä kielenopiskelusta ilman opettajaa ja luokkia. Kieltä opiskellaan erilaisten kurssien avulla, käyttäen tiivistettyä kielioppia kieliharjoituksineen, suorittaen testejä ja tutkintoja, pelaamalla kielipelejä, lukemalla ja kuuntelemalla kertomuksia, käyttämällä eri sanakirjoja, vaihtamalla viestejä muiden esperantosta kiinnostuneiden kanssa ja osallistumalla virtuaalioppitunneille. Tarjolla on myös esperanto-musiikkia, ja jopa lyhytelokuvia esperantoksi.


title: Lernu!

text: Idea "lernu!"sta opiskeluympäristönä syntyi ensimmäisen Esperanto@Interreto-seminaarin yhteydessä Tukholmassa Ruotsissa huhtikuussa vuonna 2000, ja täsmentyi lokakuussa 2001 toisen E@I-seminaarin aikana, myös Ruotsissa, Uppsalassa. Heinäkuussa vuonna 2002, hanke sai tukea Esperantic Studies Foundation -säätiöltä, ja sivusto luotiin elokuussa samana vuonna. Se julkistettiin suurelle yleisölle 21. joulukuuta vuonna 2002 ja siitä lähtien E@I on huolehtinut sivustosta tukemalla sitä itse ja nojautuen moniin yksityisiin tukijoihin ja avustajiin. Suomenkielinen versio on toiminut vuoden 2003 alusta. Vuoden 2006 keväällä sivusto sai uudet kasvot, kun monia sen menetelmiä parannettiin ja koko muotoilu uusittiin.


title: Lernu!

text: "lernu!" on joitakin kertoja julkaistu CD:llä ja kesällä 2006 Esperanto Elektronike DVD -kokoelmassa. Kolmen viimeisen vuoden aikana on nähnyt päivänvalon erilaisia sivuston versioita sisältäen lisäaineistona musiikkia, ohjelmia ja muita esperantokursseja, joita ei löydy itse "lernu!"sta. Internetissä olevaa versiota päivitetään ja käännetään jatkuvasti, joten myös uusia kokoelmajulkaisuja tarvitaan ajoittain.


title: Lernu!

text: Sivuston kehittämiseen on tärkeällä tavalla osallistunut useita henkilöitä, joista on muotoutunut "lernu!"n työryhmä eli "Tiimi". Joulukuussa 2011 tiimissä oli kolme jäsentä. Heidän lisäkseen sivustolla on runsaasti avustajia. Kymmenien eri maiden esperantistien vapaaehtoisen avun ansiosta "lernu!"a voi käyttää yli kahdellakymmenellä eri kielellä (luku kasvaa jatkuvasti sivuston suosion nousun myötä) ja opiskelijoilla on näin mahdollisuus viestiä toistensa ja kieliavustajien kanssa omalla kansallisella kielellään. Kääntäjien työtä helpottaa hakutoimintojen ansiosta hienosti toimiva muokkaussivusto, jossa voi aina verrata muiden käännöksiin, ja jolla tuloksen saa välittömästi julkaistua. Sanakirjojen toimittamista varten on kehitetty myös tehokas käyttöliittymä, jossa valitut kielet ovat samanaikaisesti näkyvillä.


title: Lernu!

text: Ilmaisuuden ja opetuksellisen luonteensa ansiosta, "lernu!" nauttii Internet-yhtiö Googlen tukea. Yhtiö mainostaa sivustoa ilmaiseksi hakukoneen hakutulosten yhteydessä ja huolehtii maksutta sivuston hakutoiminnoista. "lernu!" hyödyntää myös muita Googlen tekniikoita sivustolla, kuten esimerkiksi tilasto-palvelua.


title: Lernu!

text: Paitsi monia kursseja eri tasoisina ja eri ikäisille, "lernu!"ssa on myös monia muita palveluita ja välineitä (useimmat niistä yli kahdellakymmenellä eri kielellä): sanakirjoja (yleissanakirjoja, kuvasanakirja, sanaluetteloita aihepiireittäin), tiivistetty kielioppi, kuvin varustettuja äänitettyjä kertomuksia, esperanton esittely, pikaviestin eli chat, kirjasto, jossa on kirjoja, musiikkia ja jopa lyhytfilmejä. Sen lisäksi siitä löytyy pelejä, eri aiheisia foorumeja (keskustelualueita) tiedotusta, ongelmien ratkomista ja kielen käytön harjoitusta varten, uutisia esperantokokoontumisista ja tapahtumista.


title: Lernu!

text: Sivuston päähahmoja ovat Maz-kissa (auttaa käyttäjiä suunnistamaan sivustolla) ja intohimoinen esperantisti Zam (esittelee kieltä, matkustelee pitkin maailmaa käyttäjien kanssa ja näyttelee joissain peleissä). Sen lisäksi kursseissa on muitakin esiintyjiä: Ana Pana New Yorkista on kirjekurssin "Ana Pana" sankaritar, joka tavataan myös jatkokurssin "Ana renkontas" dialogeissa. Joskus sivustolle ilmestyy pahantekijä ja rikollinen Zamaĉo, jonka tarkoituksena on tuhota hyväntekijä Zam, silloin käyttäjiä kutsutaan löytämään ja tekemään vaarattomaksi tämä heittiö leikkimielisessä kilpailussa.


title: Lernu!

text: Vuoden 2006 lopulla sivustolla vierailtiin keskimäärin yli 75 000 kertaa kuukaudessa, ja määrä oli tasaisessa kasvussa, "lernu!"n leviävän maineen ansiosta. Kuukausittain uusina käyttäjinä rekisteröityi yli tuhat vierailijaa. Suurin osa käyttäjistä tulee Euroopasta, Kaakkois-Aasiasta ja molemmista Amerikoista. Yli puolet vierailijoista on vanhoja ja loput uusia käyttäjiä. "lernu!" on (2006) suurin ja suosituin esperanton opiskeluympäristö Internetissä. Se on myös suurin uusien Internetissä kieltä opiskelevien esperantistien tietolähde.


title: Lernu!

text: Kahdeksas laaja "lernu!"-yhteisön (käyttäjät, avustajat ja tekijät) esperantotapaaminen järjestetään 11.–19.7.2015 Somera Esperanto-Studado -tapahtuman yhteydessä Martinin kaupungissa Slovakiassa."lernu!"n tiimin kehittämää tekniikkaa sivustojen kääntämiseksi vapaaehtoisvoimin eri kielille käytetään muuallakin:


title: Woody Harrelson

text: Woodrow Tracy ”Woody” Harrelson (s. 23. heinäkuuta 1961 Midland, Texas, Yhdysvallat) on yhdysvaltalainen kolmesti Oscar-ehdokkuuden saanut näyttelijä. Hänet tunntetaan muun muassa rooleistaan elokuvissa "Mustat donkkaa tykimmin", "Syntyneet tappajiksi", "Veteen piirretty viiva", "Menetetty maa", "Zombieland" ja "2012". Hänet tunnetaan myös Haymitch Abernathyn roolistaan "Nälkäpeli"-elokuvasarjassa. Vuonna 2014 Harrelson sai Emmy-ehdokkuuden parhaasta miespääosasta draamasarjassa "True Detective".


title: Woody Harrelson

text: Vuonna 2017 Harrelson näytteli elokuvassa "Three Billboards Outside Ebbing, Missouri", josta hän sai parhaan miessivuosan Oscar-ehdokkuuden.


title: Woody Harrelson

text: Harrelsonin isä oli palkkamurhaaja Charles Harrelson, joka kuoli 15. maaliskuuta 2007 sydänkohtaukseen ADX Florence -vankilassa. Harrelson kasvoi lapsuutensa Ohiossa. Hänellä on kaksi veljeä, Jordan ja Brett.


title: Woody Harrelson

text: Vuonna 1985 Harrelson meni naimisiin Nancy Simonin kanssa, mutta pari erosi seuraavana päivänä. Ero virallistettiin vasta 10 kuukauden jälkeen. Vuonna 1990 Harrelson alkoi seurustella Laura Louien kanssa ja avioitui tämän kanssa vuonna 2008. Parilla on kolme lasta: Deni Montana (s. 1993), Zoe Giordano (s. 1996) ja Makani Ravello (s. 2006).


title: Woody Harrelson

text: Harrelson on ympäristöaktivisti ja sodanvastainen aktivisti, joka esimerkiksi vastustaa Irakin sotaa. Harrelson on myös vegaani, ja hän kannattaa hampun kasvattamisen laillistamista Yhdysvalloissa.


title: Lota

text: Lota on vuonna 1667 perustettu kaupunki keskisessä Chilessä ja on eräs maan vanhimmista. Aikaisempina vuosisatoina sen vauraus perustui kivihiileen.


title: Lota

text: Kaupunki sijaitsee 550 km pääkaupunki Santiagosta etelään.


title: Lota

text: Vuoden 2017 väestönlaskennassa kaupungissa oli noin 43 500 asukasta.


title: Lota

text: Alun perin lähetysaseman ympärille kasvanut kaupunki toimi tärkeänä kauppapaikkana alueellaan mutta 1700-luvun puolivälissä alueelta löytyi runsaita kivihiilivaroja. Löytyneiden varantojen seurauksena kaupunki kasvoi räjähdysmäisesti ja alkaneen kaivostoiminnan ansiosta kaupungista tuli pian yksi maan rikkaimmista alueista.


title: Lota

text: Salvador Allende kansallisti alueen kivihiilivarat. Tavoitteena oli kansalaisten tyytymättömyyden rauhoittaminen. Lisäksi kansallistamiseen syynä oli maan sosialistisen puolueen (johon myös Allende kuului) tuki ja vaatimukset mineraalivarojen kansallistamiseksi. Augusto Pinochet yksityisti alueen varannot uudelleen 1990-luvun alussa osana ohjelmaa jonka tavoitteena oli valtion omistuksen vähentäminen yrityksissä ja kansallisen omaisuuden yksityistäminen.


title: Lota

text: Nykyään alueen hiilivarat on kaivettu lähes lähes loppuun. Lisäksi markkinoille on tullut kolumbialaista alkuperää olevaa kivihiiltä, joka on hinnaltaan huomattavasti Lotan alueelta kaivettua halvempaa. Lotan kaivos suljettiin vuonna 1997, ja kaupungista sekä sitä ympäröivistä alueista on nykyään tullut yksi maan köyhimmistä seuduista.


title: Alan Rachins

text:
Alan Rachins (s. 3. lokakuuta 1942 Cambridge, Massachusetts) on yhdysvaltalainen näyttelijä ja käsikirjoittaja, joka tunnetaan parhaiten rooleistaan televisiosarjoissa "L.A. Law" ja "Dharma ja Greg".
1970- ja 1980-luvuilla Rachins kirjoitti televisiosarjoja, esimerkkinä "Ritari Ässä".


title: Alan Rachins

text: Rachins on ollut naimisissa näyttelijä Joanna Frankin kanssa jo vuodesta 1978 lähtien ja heillä on yksi poika. Rachins on Mensan jäsen.


title: Samira Shahbandar

text: Samira Shahbandar oli Saddam Husseinin toinen vaimo. Hän oli luultavasti Saddamin kolmannen pojan, Alin äiti, vaikkakin Saddamin perhe on väittänyt, että Ali olisi todellisuudessa Saddamin lapsenlapsi. Saddamin henkivartija, Kemal Hana Gegeo, esitteli Shahbandarin Saddamille ja Uday Hussein otti tämän loukkauksena äitiään, Saddamin ensimmäistä vaimoa, kohtaan. Vuoden 1988 lokakuussa, oli järjestetty juhlat Suzanne Mubarakin, Egyptin presidentin puolison, kunniaksi. Siellä Uday hakkasi ja puukotti Gegeon kuoliaaksi kauhistuneiden vieraiden edessä.


title: Johnny Moss

text: Johnny Moss (14. toukokuuta 1907 – 16. joulukuuta 1995) oli yhdysvaltalainen pokeriammattilainen, jota pidetään yhtenä kaikkien aikojen parhaista. Hän voitti pokerimaailmanmestaruutena pidettävän World Series of Pokerin pääturnauksen kaikkiaan kolme kertaa (1970 (äänestyksellä), 1971 ja 1974). Samaan on pystynyt vain Stu Ungar.


title: Johnny Moss

text: Moss syntyi vuonna 1907 Marshallissa, Texasissa, mutta asui Dallasissa. Siellä hän oppi pelaamaan uhkapelejä, kun joukko korttihuijareita näytti hänelle keinoja huijata ja bluffata pokerissa. Pian teini-ikäinen Moss pääsi hyödyntämään oppimaansa, kun paikallinen saloona palkkasi hänet vahtimaan, että siellä pelattiin huijaamatta. Seuratessaan pelejä Moss oppi pelaamisen strategiaa. Kaksi vuotta myöhemmin hän ryhtyi kiertämään ympäri maata etsien uhkapelimahdollisuuksia.


title: Johnny Moss

text: Vuonna 1949 Benny Binion järjesti Mossin ja häntä huomattavasti vanhemman Nick the Greekin kanssa viiden kuukauden pokerimaratonin, jossa palkintorahaa oli 2–4 miljoonaa dollaria. Kun maraton viimein päättyi, Nick the Greek lausui legendaariseksi muodostuneen sitaattinsa: ”Herra Moss, minun täytyy antaa sinun lähteä.” (”Mr. Moss, I have to let you go.”)


title: Johnny Moss

text: Koska ”pokerifanit” pitivät Nick the Greekistä, Mossista ja Binionista, vuonna 1969 perustettiin World Series of Poker -kiertue, joka käynnistyi heti seuraavana vuonna. Moss voitti ensimmäisen WSOP:n, jossa ykköstila ratkaistiin pelaajien äänestyksellä. Tämän jälkeen hän voitti WSOP:n pääturnauksen vuosina 1971 ja 1974. WSOP-rannekkeita hän voitti kaikkiaan kahdeksan kappaletta, mitä suurempaan määrään ovat pystyneet vain Doyle Brunson, Johnny Chan ja Phil Hellmuth (Erik Seidelilla on kahdeksan voittoa). Hänet valittiin Poker Hall of Fameen vuonna 1979.


title: Johnny Moss

text: The Hendon Mobin tietokannassa Johnny Mossin pokeriuran turnausansiot ylittävät 1,1 miljoonaa dollaria.


title: Bradley Whitford

text: Bradley Whitford (s. 10. lokakuuta 1959 Madison, Wisconsin) on yhdysvaltalainen näyttelijä, joka parhaiten tunnetaan roolistaan televisiosarjassa West Wing. Whitford on voittanut myös Emmy-palkinnon vuonna 2001. Vuosina 2006–2007 Whitford näytteli televisiosarjassa "Studio 60 on the Sunset Strip", jota esitettiin Suomessa nimellä "Studio 60".


title: Bradley Whitford

text: Whitford on naimisissa näyttelijä Jane Kaczmarekin kanssa ja heillä on kolme lasta: Frances (s. 1997), George (s. 1999) ja Mary Louisa (s. 2002). Perhe asuu San Marinossa, Kaliforniassa.


title: Martin van der Spoel

text: Martin Michel van der Spoel (s. 19. helmikuuta 1971, Ermelo, Gelderland) on entinen alankomaalainen uimari, joka edusti kotimaataan kesäolympialaisissa 1996. Siellä hän sijoittui kuudenneksi 200 metrin sekauinnissa (ajalla 2.03,31), viidenneksi 4 × 100 metrin ja seitsemänneksi 4 × 200 metrin vapaauintiviesteissä.


title: FBI HRT

text: FBI HRT () on Yhdysvaltojen liittovaltion poliisin (FBI) panttivankitilanteiden varalle perustettu erikoisyksikkö.


title: FBI HRT

text: HRT on yleisesti ottaen terrorisminvastainen yksikkö, vaikka sen päätehtäviä onkin nimenomaan panttivankitilanteiden ratkaiseminen tarvittaessa voimakeinoin. HRT on osa FBI:n CIRG-ryhmää. HRT:n päämaja sijaitsee Quanticossa, Virginian osavaltiossa. HRT:n rakenne on suunniteltu siten, että joukot olisivat maksimissaan 4 tunnissa tapahtumapaikalla. HRT lähtee tapahtumapaikalle vain FBI:n johtajan tai johtajan määräämän henkilön käskystä.


title: FBI HRT

text: HRT:n tunnuslause on latinankielinen "Servare Vitas" ().


title: FBI HRT

text: HRT:n kouluttamisesta vastaa CIRG-ryhmän OTU. HRT on koulutettu käytettäväksi seuraavissa tilanteissa, yleensä paikallisen poliisin avustuksena:


title: Al-Awja

text: Al-Awja (, tunnetaan myös nimillä Al-Auja ja Al-Ouja) on kylä 13 kilometrin päässä itään Tikritistä Irakissa. Kylä oli Irakin entisen presidentin, Saddam Husseinin, syntymäkylä vuonna 1937. Hussein myös haudattiin kylään ennen 31. päivän aamua 2006, noudattaen muslimien perinnettä haudata vainaja 24 tunnin sisällä hänen kuolemastaan.


title: Rahankeräys

text: Rahankeräyksellä tarkoitetaan toimintaa, jossa yleisöön vetoamalla kerätään vastikkeetta rahaa. Suomessa toiminta on luvanvaraista.


title: Rahankeräys

text: Rahankeräysten toimeenpanemisesta on säädetty heinäkuussa 2006 voimaan astuneella rahankeräyslailla sekä valtioneuvoston asetuksella rahankeräyksistä 503/2006. Rahankeräys saadaan järjestää varojen hankkimiseksi yleishyödylliseen toimintaan, jollaisena pidetään toimintaa yleistä sosiaalista, sivistyksellistä tai aatteellista tarkoitusta varten tai muuta yleistä kansalaistoimintaa.


title: Rahankeräys

text: Poikkeuksena yleishyödyllisyyden vaatimuksesta rahankeräys saadaan toimeenpanna:


title: Rahankeräys

text: Rahankeräyslainsäädäntöä ei sovelleta


title: Rahankeräys

text: Rahankeräyslupa voidaan antaa Suomessa rekisteröidylle yhteisölle tai säätiölle. Lupa voidaan antaa myös tietyin laissa määritellyin edellytyksin Suomessa toimivalle rekisteröimättömälle yhteisölle kuten vaaleissa ehdolla olevien henkilöiden tukiryhmille. Rahankeräyslupaa eivät voi saada valtio, kunta tai kuntayhtymä taikka evankelisluterilainen kirkko tai ortodoksinen kirkkokunta taikka niiden seurakunta tai seurakuntayhtymä.


title: Rahankeräys

text: Rahankeräyslupaa ei tarvita päiväkodin ryhmän, koululuokan tai vakiintuneen opinto- tai harrasteryhmän suorittamaan rahankeräykseen, jos rahankeräyksen toimeenpanoon liittyvistä tehtävistä vastaa täysivaltainen henkilö. Rahaa saadaan kerätä edellä mainittujen tahojen tilaisuuksissa, jos kerätyt varat käytetään opiskelun tai harrastustoiminnan edistämiseen. Rahankeräyslupaa ei tarvita myöskään yleisen kokouksen järjestäjänkokoukseen osallistuvien keskuudessa suorittamaan rahankeräykseen silloin, kun yleinen kokous järjestetään sisätiloissa.


title: Rahankeräys

text: Yhden kihlakunnan alueella toimeenpantavaan rahankeräykseen antaa rahankeräysluvan keräyksen toimeenpanopaikan kihlakunnan poliisilaitos. Lupa voidaan antaa enintään kahden vuoden määräajaksi. Poliisihallitus antaa rahankeräysluvan yhden kihlakunnan aluetta laajemmalla alueella toimeenpantavaan rahankeräykseen.


title: Rahankeräys

text: Lupaa on haettava kirjallisesti. Lupahakemukseen on liitettävä yksityiskohtainen keräys- ja käyttösuunnitelma.


title: Rahankeräys

text: Tiedot voimassa olevista valtakunnallisista rahankeräysluvista, sekä tilitystiedot nykyisen rahankeräyslain voimassaoloaikana 1.7.2006 toimeenpantujen keräysten tilityksistä löytyvät Lahjoitustieto.fi sivustolta.


title: Rahankeräys

text: Keräystä varten on oltava tili Suomessa toimivassa rahalaitoksessa. Tilin tiedot on liitettävä lupahakemukseen.


title: Rahankeräys

text: Mikäli rahankeräysluvan hakija ei itse hoida keräyksen toimeenpanoa, se voi käyttää apunaan hyvämaineista elinkeinonharjoittajaa, joka yhtiöjärjestyksensä mukaan voi toimia rahankeräysten käytännöllisenä toimeenpanijana. Yhtiön tiedot tulee ilmoittaa rahankeräyslupahakemuksessa.


title: Rahankeräys

text: Rahankeräykseen ei saa liittyä mitään vastiketta. Kerääjän tai keräyksen tunnusta (merkkiä, tarraa) ei kuitenkaan lasketa vastikkeeksi. Lailla kielletään rangaistuksen uhalla järjestämästä rahankeräys tavalla, jossa kaupankäynti tai jäsenhankinta ja rahankeräys ovat ilmeisessä vaarassa sekoittua keskenään. Rahankeräyksen yhteydessä ei saa järjestää arpajaisia tai muuta toimintoa, jossa osallistuvalle luvataan kokonaan tai osittain sattumaan perustuva voitto. Arpajaisten toimeenpanosta on säädetty erikseen.


title: CIRG

text: CIRG (Critical Incident Response Group) on FBI:n taktinen tukiryhmä, jonka tehtävä on varmistaa että FBI:lla on jatkuvasti kansallisen tason taktisia tiimejä valmiina turvaamaan kansallista turvallisuutta. CIRG:llä on jatkuvasti 6 taktista HRT-tiimiä hälytysvalmiudessa. Hälytysvalmiudet on suunniteltu niin, että 2 tiimiä olisi lähtövalmiina 30 minuutin sisällä käskystä, toiset 2 tiimiä 2 tunnin sisällä ja loput 2 taktisena reservinä, jotka lähetetään paikalle tarvittaessa. Yhdessä valmiusyksikössä on 16 taktisen koulutuksen saanutta henkilöä sekä tarvittaessa lisäyksiköitä.


title: CIRG

text: CIRG:hen kuuluu 2 eri koulutuksen saanutta taktista ryhmää: HRT (Hostage Rescue Team) ja OTU (Operations Training Unit), joista OTU:n tehtävänä on antaa HRT:lle taktinen koulutus ja kehittää sitä, sekä järjestää koulutusta ympäri USA:n maaperää.


title: CIRG

text: CIRG on aloittanut toimintansa 1994, ennen sitä FBI:llä oli useita eri yksiköitä moniin eri tilanteisiin. 1994 FBI:n hallinto totesi, että toimintaa pystytään parantamaan kehittämällä erikoisyksikkö, joka on koulutettu kaikkiin tilanteisiin, joita paikallisella poliisilla ei ole resursseja tai lupaa hoitaa.


title: Mustanlahden loisto

text: Mustanlahden loisto sijaitsee Tampereella aivan Särkänniemen elämyspuiston kärjessä. Loisto on puna-valkoinen betonirakennelma, jonka ylimpänä osana on lasikuidusta valmistettu tanko, jonka päällä on valolaite. Loisto on noin 8 metrin korkuinen ja halkaisijaltaan alhaalta noin 2,5 metriä.


title: Vuokalanjärvi

text: Vuokalanjärvi eli Vuokala on keskikokoinen järvi Savonlinnassa lähellä Savonrannan kirkonkylää. Järven pinta-ala on 17,60 neliökilometriä ja se on Suomen 194. suurin järvi.


title: Paul Nurse

text: Sir Paul M. Nurse (s. 25. tammikuuta 1949) on brittiläinen biokemisti. Hän sai Nobelin lääketieteen palkinnon vuonna 2001 yhdessä Leland H. Hartwellin ja Tim Huntin kanssa. He selvittivät, miten solusyklin eli solun jakautumisen säätelystä vastaavat sykliinit ja kuinka sykliineistä riippuvaiset kinaasit toimivat.


title: Paul Nurse

text: Nurse on opiskellut Birminghamin ja East Anglian yliopistoissa. Valmistuttuaan hän on työskennellyt erilaisissa syöpään erikoistuneissa huippututkimusyksiköissä Lontoon seudulla ja Oxfordin yliopistossa. Vuodesta 2003 alkaen hän on ollut Rockefeller-yliopistossa New Yorkissa, missä hän jatkaa solusyklin tutkimista.


title: Paul Nurse

text: Nurse on Royal Societyn puheenjohtaja 1. joulukuuta 2010 alkaen.


title: Annituuli Kasurinen

text:
Annituuli Kasurinen (27. huhtikuuta 1991)
on suomalainen ääninäyttelijä. Hän on tehnyt useiden televisiosarjojen ja elokuvien suomenkielisten versioiden äänirooleja ja esiintynyt Helmiä ja sikoja -elokuvassa. Kasurinen suoritti ylioppilastutkintonsa Kallion lukiossa.


title: Amanda Pilke

text: Amanda Pilke (s. 2. toukokuuta 1990 Joensuu) on suomalainen näyttelijä.


title: Amanda Pilke

text: Pilke näytteli yhtä "Helmiä ja sikoja" -elokuvan (2003) päärooleista. Hänen roolihahmonsa oli tenavatähti Saara. Pilke oli myös Jonnan roolissa "Karjalan kunnailla" -televisiosarjassa, joka alkoi marraskuussa 2007 Yle TV2:ssa. Aleksi Mäkelän "Älä unta nää" -televisioelokuvassa hän oli yhdessä pääosista, kuten myös Dome Karukosken "Kielletty hedelmä" -elokuvassa. Hänellä on Millan rooli Aku Louhimiehen ohjaamassa elokuvassa "Vuosaari" (2012). Lisäksi Pilke esiintyy Zaran roolissa "Puhdistus"-elokuvassa (2012).


title: Amanda Pilke

text: Pilke voitti osastaan "Kielletyssä hedelmässä" Parhaan naissivuosan Jussi-palkinnon vuonna 2010.


title: Jamie Gold

text: Jamie M. Gold (s. 25. elokuuta 1969, New York City) on yhdysvaltalainen pokerinpelaaja ja televisiotuottaja. Hän voitti vuonna 2006 World Series of Pokerin pääturnauksen.


title: Jamie Gold

text: Gold syntyi New York Cityssä, mutta asui New Jerseyn osavaltiossa. Hän opiskeli kotikaupunkinsa Paramusin yliopistossa vuonna 1987. Hän sai myöhemmin toisesta yliopistosta alemman korkeakoulututkinnon.


title: Jamie Gold

text: Aluksi Goldista tuli liikemies. Hän liittyi jo 16-vuotiaana "J. Michael Bloom & Associates Talent Agency"yn. Hän kuitenkin erosi sieltä 21-vuotiaana, perusti oman yrityksen ja toimi julkisuuden henkilöiden managerina ja agenttina. Nykyään hän toimii Buzznationin toimitusjohtajana.


title: Jamie Gold

text: Gold alkoi tehdä yhteistyötä myöhemmin entisten WSOP-voittajien Johnny Chanin ja Chris Moneymakerin kanssa. Chan alkoi opettaa Goldille pokeria ja vuonna 2005 Gold alkoi pelata säännöllisesti pokeriturnauksissa. Saman vuoden huhtikuussa hän pelasi maailman toiseksi suurimmalla kasinolla, Bicyclellä, jossa järjestetyssä turnauksessa hän voitti yli 54 000 dollaria. Seuraavana vuonna hän voitti WSOP-mestaruuden kukistettuaan finaalissa Paul Wasickan kädellään Q♠ 9♣.


title: Jamie Gold

text: Kauden loputtua Goldin turnausansiot olivat kaikkiaan yli 12 miljoonaa dollaria, mikä on enemmän kuin kenelläkään muulla pokerinpelaajalla, joka on voittanut ansionsa kaikkein suurimmissa pokeriturnauksissa (WSOP, WPT jne.) Toisaalta Goldin pokerivoitoista on pääosa tullut WSOP:n pääturnauksesta.


title: Jamie Gold

text: Gold edusti Bodogin nettipokerihuonetta, kunnes tammikuussa 2007 Bodog ilmoitti lopettavansa yhteistyön Goldin kanssa


title: People (lehti)

text: People on viikoittain ilmestyvä yhdysvaltalainen aikakauslehti, joka keskittyy julkkisten elämään. Lehteä julkaisee Time Warner. Vuonna 2006 lehden levikki oli 3,73 miljoonaa ja tulot 1,5 miljardia. Tuona vuonna "People" nimettiin vuoden lehdeksi 2006. Lehti julkaisee vuosittain erilaisia erikoislehtiä, esimerkiksi "50 kauneinta ihmisiä", "Parhaiten ja huonoiten pukeutuneet" ja "Seksikkäin elossa oleva mies".


title: Purola (Vaasa)

text: Purola () on Vaasan vanhimpia omakotialueita, mutta sinne on viime vuosina rakennettu myös uudempaa asutusta. Alueen asemakaava on vuodelta 1942. Purola liitettiin Vaasaan 1935. Purolasta on keskustaan noin 3 kilometriä. Purola sijaitsee Teeriniemen, Asevelikylän ja Mustasaaren Sepänkylän läheisyydessä. Purolassa ei juuri palveluja ole, paria bussipysäkkiä lukuun ottamatta. Purola sijaitsee kuitenkin hyvien ulkoilumahdollisuuksien lähellä, mm. Edvininpolku ja Ämmänmäki. Aiemmin Purolassa toimi myös Paukkulan ampumarata, joka kuitenkin suljettiin 1980-luvulla.


title: Purola (Vaasa)

text: Vaasan kaupunginhallinnon tilastoalueista Purola kuuluu Huutoniemen suuralueeseen. Vuonna 2013 Purolan alueella oli 1128 asukasta.


title: Kuami Agboh

text: Kuami Agboh (s. 28. joulukuuta 1977 Lomé, Togo) on togolainen jalkapalloilija. Hän on pelipaikaltaan keskikenttäpelaaja.


title: Kuami Agboh

text: Seurajoukkueurallaan Agboh on edustanut ranskalaisia Auxerrea ja Grenoblea, belgialaista Bevereniä ja suomalaista MyPaa.


title: Kuami Agboh

text: Togon maajoukkueessakin pelannut Agboh osallistui vuoden 2006 MM-kilpailuihin, joissa Togo hävisi kaikki kolme alkulohkon otteluaan. Agboh pelasi vain Sveitsiä vastaan 25 minuuttia avauskokoonpanossa. Junioritasolla hän edusti Ranskaa ja oli mukana voittamassa alle 19-vuotiaiden Euroopan-mestaruutta vuonna 1996. Hän edusti Ranskaa myös vuoden 1997 nuorten MM-kilpailuissa.


title: People

text: People voi tarkoittaa seuraavia asioita:


title: Otto Aasen

text: Otto Aasen (1. tammikuuta 1894 Fåberg – 20. lokakuuta 1983 Rjukan) oli norjalainen mäkihyppääjä ja yhdistetyn hiihtäjä, joka voitti hopeaa mäkihypyn suurmäessä hiihdon maailmanmestaruuskilpailuissa 1926 Lahdessa. Hän sijoittui samoissa kisoissa yhdistetyn kilpailuissa neljänneksi.


title: Otto Aasen

text: Hänen parhaat saavutuksensa yhdistetyssä ovat Holmenkollenin voitot vuosilta 1917 ja 1918.


title: Bell 206

text: Bell 206 on yhdysvaltalaisen Bell-yhtiön valmistama yksimoottorinen kevyt helikopteri.


title: Bell 206

text: Kopteria valmistaa lisenssillä myös italialainen Agusta, jolloin kopterista käytetään nimeä Agusta AB 206. Kopterin ohjausjärjestelmä on hydraulinen.


title: Bell 206

text: Alun perin Bell suunnitteli kopteria Yhdysvaltain armeijan käyttöön partiokopteriksi. Bell ei kuitenkaan saanut sillä kertaa sopimusta, mutta myöhemmin koptereita ostettiin koulutuskäyttöön. Armeija käyttää kopterista nimeä TH-67 Creek. Yhdysvaltain laivasto ja merijalkaväki käyttää laivastokäyttöön sovitetusta mallista nimeä TH-57 Sea Ranger. Lisäksi kopteri oli pohjana suunniteltaessa OH-58 Kiowa-kopteria. Siviilimalli 206A Jetranger tuli markkinoille vuonna 1967.


title: Bell 206

text: Jetrangerista tuli suosittu etenkin uutisryhmien käytössä.


title: Bell 206

text: SiviilimallitSotilasmallitRajavartiolaitoksen Vartiolentolaivueella on ollut käytössään kolme Agustan lisenssivalmistamaa Agusta AB 206 -kopteria. Ne korvattiin vuoden 2010–2011 aikana neljällä Agusta Westland AW 119 Ke Koalalla. Kaksi käytöstä poistunutta kopteria myytiin Latvian rajavartiolaitokselle ja ne toimitettiin ostajamaahan joulukuussa 2012.


title: Bell 206

text: Suomen ilmavoimilla Kuljetuslentolaivueessa oli yksi Agusta Bell 206 -kopteri vuosien 1968–1979 välisenä aikana. Vuonna 1979 kopteri siirtyi Rajavartiolaitokselle.


title: Teeriniemi

text: Teeriniemi () on Vaasaan 1970-luvun lopussa perustettu asuinalue, jossa on sekä omakotitaloja, rivitaloja että kerrostaloja. Teeriniemeltä on keskustaan noin 4 kilometriä. Teeriniemi sijaitsee Purolan, Ristinummen ja Huutoniemen läheisyydessä. Teeriniemellä on pommisuojaan tehty urheilusali, kauppa sekä Lht-yhtymän toimitilat. Teeriniemen koulu lakkautettiin keväällä 2017. Teeriniemi sijaitsee hyvien ulkoilumahdollisuuksien lähellä, mm. Ämmänmäki.


title: Teeriniemi

text: Vaasan kaupunginhallinnon tilastoalueista Teeriniemi kuuluu Huutoniemen suuralueeseen. Vuonna 2013 Teeriniemen alueella oli 1926 asukasta.


title: Mikko Husu

text: Mikko Husu (30. syyskuuta 1905 – 13. kesäkuuta 1977) oli suomalainen maastohiihtäjä, joka kilpaili 1930-luvulla. Hän voitti yhdessä Klaes Karppisen, Väinö Liikkasen ja Sulo Nurmelan kanssa kultaa 4 × 10 km viestissä hiihdon maailmanmestaruuskilpailuissa 1935 Vysoké Tatryssa.


title: Jyväskylän Kiri

text: Jyväskylän Kiri on vuonna 1930 perustettu jyväskyläläinen pesäpalloseura. Se on yksi Suomen perinteikkäimmistä ja menestyneimmistä pesäpallojoukkueista. Maratontaulukossa Kiri on ykkönen miesten puolella ja kakkonen naisten puolella. Seuran miesten edustusjoukkue luopui Ykköspesiksen sarjapaikasta kauden 2017 jälkeen. Naistoiminnasta vastaa nykyään Kirittäret.


title: Jyväskylän Kiri

text: Kiri perustettiin vuonna 1930 tarkoituksenaan "tarjota jäsenilleen tilaisuuksia pesäpallourheiluun, elvyttää ja virittää yleensä harrastusta siihen sekä harjoittaa sitä mahdollisimman tarkoituksenmukaisesti niin hyvin henkisen ja ruumillisen kunnon kehittäjänä kuin virkistyksenä ja ajanvietteenä".


title: Jyväskylän Kiri

text: Kiri syntyi pesäpallohulluun kaupunkiin, jossa koko laji keksittiin. Maailman ensimmäinen pesäpallo-ottelu pelattiin Tahko Pihkalan johdolla Jyväskylän Lyseon pihalla. Kiriläisen pesäpallon historia ulottuukin aina pitkäpallon ja kuningaspallon kautta Hippoksen pesäpallopyhäkön aikoihin .


title: Jyväskylän Kiri

text: Vuodesta 2005 lähtien naisten superpesiksessä on pelannut seurana Jyväskylän Pesis, joka käyttää kuitenkin nimeä Kirittäret. Kirittäret-nimi oli käytössä myös vuosina 1999–2004, mutta silloin seura pelasi vielä Jyväskylän Kirin lisenssillä.


title: Jyväskylän Kiri

text: Kuuluisimpia kiriläisiä pesäpalloilijoita ovat olleet Eino Kaakkolahti (15 Itä–Länsi-ottelua) ja Kari Kuusiniemi (14 Itä–Länsi-ottelua), Kalevi Luoma, Ossi Rajala, Timo Rautiainen, Antti Elomaa.


title: Jyväskylän Kiri

text: Jyväskylän Kirin pisteet Superpesiksen/SM-sarjan Maratontaulukossa. Etenijäkuningas:


title: Jyväskylän Kiri

text: Lyöjäkuningas:


title: Jyväskylän Kiri

text:
Kärkilyöntikuningas:
Etenijäkuningatar:


title: Jyväskylän Kiri

text: Lyöjäkuningatar:


title: Jyväskylän Kiri

text:
Kärkilyöntikuningatar:
Vuoden jokeri:


title: Jyväskylän Kiri

text: Vuoden lukkari:


title: Jyväskylän Kiri

text:
Vuoden pesäpalloilija:
Kultainen maila:


title: Jyväskylän Kiri

text: Kultainen räpylä:


title: Jyväskylän Kiri

text: Vuoden pelinjohtaja:


title: Guy Ligier

text: Guy Ligier (s. 12. heinäkuuta 1930 Vichy, Ranska – 23. elokuuta 2015) oli ranskalainen Formula 1 -kuljettaja. Hän osallistui 13 Grand Prix -kilpailuun saavuttaen yhden MM-pisteen Saksan GP:ssä 1967. Hän oli kuuluisampi Ligier-tallin perustamisesta kuin F1-urastaan. Talli osallistui F1-sarjaan 1970-, 1980- ja 1990-luvuilla ennen myymistä Flavio Briatorelle ja myöhemmin Alain Prostille.


title: Raditz

text: Raditz () on Akira Toriyaman luoma mangahahmo, joka esiintyy hänen luomassaan Dragonball-sarjakuvassa ja siihen perustuvassa Dragon Ball Z -animessa.


title: Raditz

text: Raditz on Son Gokun isoveli ja Bardockin vanhin poika. Hän kuuluu saiyalaisiin, taistelijarotuun, ja on yksi viimeisistä rotunsa edustajista. Hän kuuluu myös Freezan armeijaan ja työskentelee yhdessä saiyalaisprinssi Vegetan ja eliitti-saiyalaisen Nappan kanssa.


title: Raditz

text: Raditzin nimi tarkoittaa retiisiä eli hänen nimensä on muunnettu "radish"-sanasta. Myös muiden saiyalaisten nimet tarkoittavat jotain ruokaa tai vihannesta.


title: Raditz

text: Raditzilla on pitkät ja piikikkäät mustat hiukset, jotka muistuttavat 3. asteen supersaiyalaisen hiuksia, ruskea saiyalaishaarniska, mustat kengät ja käsineet, punaiset renkaat vasemmassa jalassa ja kädessä, sekä vihreä skanneri (voimatasomittari, joka havaitsee vastustajan voimatason).


title: Raditz

text: Raditz lähetettiin maahan etsimään veljeään Kakarotia (Goku), joka ei ollut suorittanut tehtäväänsä loppuun vauvana - Maan valloitusta. Saavuttuaan Maahan Raditz tapasi Gokun, joka tosin oli menettänyt muistinsa, eikä tiennyt lainkaan saiyalaisjuuristaan tai tehtävästään. Raditz yritti saada Gokua liittymään maan valloitukseen, mutta Goku kieltäytyi. Raditz otti panttivangiksi Gokun pojan, 4-vuotiaan Son Gohanin, jotta Goku muuttaisi mielensä. Goku kuitenkin liittoutui vanhan vihollisensa Piccolon kanssa, ja he taistelivat Raditzin kanssa Gohanin vapauttamiseksi. Goku ja Piccolo olivat kuitenkin liian heikkoja Raditzia vastaan.


title: Raditz

text: Raditzin kiduttaessa Gokua, 4-vuotiaan Gohanin raivo purkautui ja hän hyökkäsi Raditzin kimppuun vahingoittaen tätä kriittisesti. Kun Raditz oli haavoittunut, Goku tarttui häneen niskalukolla ja Piccolo viimeisteli heidät surmankierteellä (Piccolon erikoisisku), joka lävisti sekä Raditzin että Gokun. Raditz ja Goku kuolivat iskuun. Goku siirtyi Taivaaseen harjoittelemaan tunnetun valtias Kaioon luokse ja Raditz päätyi Helvettiin. Raditz lentää läpi ilmojen käyttäen ki'tään. Raditz on ensimmäinen, joka käyttää lentämistekniikkaa Dragon Ball Z:ssa. Raditz pystyy tekemään voimakkaita ki-iskuja käsistään. Animessa hänen käyttämänsä iskut ovat nimeltään "Double Sunday" (tuplasunnuntai) ja "Saturday Crush" (lauantaimuserrus). Dragon Ball Z Budokai -peleissä Raditz pystyy käyttämään myös näitä iskuja.Raditz ei muutu oozaruksi animessa, mutta hänellä on saiyalaisille tavanomainen häntä, jolla hän pystyisi muuttumaan jättiapinaksi kuun tai muun suuren valonlähteen avulla. Raditz pystyy kuitenkin muuttumaan oozaruksi Dragon Ball Z: Budokai Tenkaichi -peleissä. Pelissä Raditzin transformaatio on tyypillinen ei-koulutetuille eliiteille, eli hän ei pysty kontrolloimaan ki'tään. Hänelle jää pitkät hiukset oozaru-muodossa.Pelit, joissa Raditz esiintyy:


title: Raditz

text: Dragon Ball Z -sarjassa Raditzia ei tämän jälkeen enää tavattu, paitsi satunnaisissa jaksoissa, joissa joko Vegeta tai Gohan muistelivat muistojaan. Dragon Ball GT -animessa Raditzia ei tavata.


title: Raditz

text: Vaikka Raditz olikin mukana sarjassa vain muutaman jakson verran, hänellä on silti paljon faneja. GT:ssä hän ei tee ilmestymistä, mutta Dragon Ball AF:ssä (After Future, toiselta nimeltään April Fool eli aprillipäivän pila) eli fanien keksimässä Dragon Ball-sarjassa, hän pystyy jopa muuttumaan supersaiyalaiseksi.


title: Raditz

text: Raditz ilmestyy myös monissa fanarteissa ja fanfictioneissa, jotka ovat fanien tekemiä. Yleisin aihe on Raditzin henkiinherättäminen lohikäärmekuulilla.


title: I (yhtye)

text: I on norjalainen metalliyhtye, jonka on perustanut Immortal-yhtyeen Abbath Doom Occulta. Yhtyeen nimen keksi Demonaz, koska Abbathin mielestä kyseessä ei ollut Immortal eikä hän halunnut että sitä kutsutaan Immortaliksi. I:ltä on ilmestynyt yksi albumi, "Between Two Worlds". I on ottanut vaikutteita Motörheadilta, Bathorylta ja Venomilta. Yhtyeen sanoitukset kirjoittaa Demonaz. Yhtyeen kokoonpanoon otettiin mukaan Enslavedin Ice Dale, Gorgorothin TC King sekä alkuperäinen Immortal-rumpali Armagedda.


title: Torquay

text: Torquay on kaupunki Britanniassa Englannissa Devonin kreivikunnassa. Torquay sijaitsee Torbayn lahdella. Kaupungin väkiluku vuonna 2001 oli 62 963 henkeä.


title: Torquay

text: Kaupunki on suosittu lomakohde miellyttävän ilmastonsa ansiosta, ja sitä onkin kutsuttu "Englannin Rivieraksi". Kaupunki on tunnettu "Torquayn palmuista", Uudesta-Seelannista 1820-luvulla tuoduista viherliljapuista, joita on ympäri kaupunkia ja jotka viihtyvät siellä paikan lauhkean mikroilmaston ansiosta.


title: Torquay

text: Dekkarikirjailija Agatha Christie on viettänyt lapsuutensa Torquayssa. Brittinäyttelijä-koomikko Miranda Hart on kotoisin Torquaysta.


title: Hippos (Jyväskylä)

text: Hippos on pienalue Jyväskylän Mäki-Matin kaupunginosassa. Pienalueen pohjoisosa on kerrostalovaltaista asuinaluetta ja eteläosa urheilualuetta. Alkujaan Hippos on saanut nimensä paikalla sijainneesta Jyväskylän Hippoksen raviradasta.


title: Hippos (Jyväskylä)

text: Hippoksen liikuntapuisto sijaitsee pienalueen eteläpuolella Rautpohjan kupeessa. Siellä sijaitsevat muun muassa Jyväskylän jäähalli, Hippoksen pesäpallostadion, Alvar Aallon suunnittelema uimahalli AaltoAlvari, Jyväskylän monitoimitalo eli Monnari, Kilpa- ja huippu-urheilun tutkimuskeskus KIHU, Jyväskylän yliopiston liikuntatieteellisen laitoksen tiloja,  Hipposhalli sekä paljon muita urheiluharrastukseen liittyviä tiloja.


title: Hippos (Jyväskylä)

text: Hippoksella pelaavat kotiotteluitaan useat kuuluisat urheiluseurat kuten JYP, Kiri, Kirittäret, Happee ja Honsu.


title: Hippos (Jyväskylä)

text: Hippoksen pienalueen pohjoislaita on enimmäkseen kerrostaloista koostuvaa asuinaluetta. Kerrostaloista suurin osa on rakennettu 1960-luvulla. Pienalueella on myös omakotitalokortteli. Alueen palveluita ovat muun muassa apteekki, pub, K-Market ja R-kioski jonka yhteydessä ovat myös postipalvelut. Hippoksella sijaitsevat myös Schildtin lukion Voionmaan toimipiste, Jyväskylän steinerkoulu ja Jyväskylän ammattikorkeakoulun musiikkikampus.


title: Turlough O’Carolan

text: Turlough O'Carolan (iiriläisittäin Toirdhealbhach Ó Cearbhalláin; 1670–25. maaliskuuta 1738) oli irlantilainen kiertelevä harpisti, laulaja ja säveltäjä. Häntä on toisinaan kuvailtu "Irlannin viimeiseksi bardiksi". O'Carolan ehti eläessään kirjoittaa satoja lauluja, joita irlantilaiset ja kelttiläiset muusikot esittivät yleisesti vielä yli 260 vuotta hänen kuolemansa jälkeen.


title: Turlough O’Carolan

text: O'Carolan syntyi Meathin kreivikunnassa, mutta muutti 14-vuotiaana Roscommoniin. Hän sairasti isorokon, joka aiheutti tulevan muusikon täydellisen sokeutumisen 18-vuotiaana. Hän alkoi opetella harpunsoittoa ja kierteli loppuikänsä Irlannissa esittämässä kirjoittamiaan lauluja.


title: Turlough O’Carolan

text: O'Carolan kuoli suojelijansa Máire MacDermott Roen kotona vuonna 1738. Hänen musiikissaan oli sekä kansanmusiikin että länsimaisen taidemusiikin vaikutteita. O'Carolanin musiikkia alettiin julkaista vasta hänen kuoltuaan, noin vuonna 1742 Dublinissa. Nykyään hänen kokoelmiaan säilytetään mm. Irlannin kansalliskirjastossa. Vielä viime aikoina O'Carolanin kappaleita ovat esittäneet esimerkiksi The Dubliners, Planxty ja The Chieftains.


title: Patrick Fugit

text: Patrick Raymond Fugit (s. 27. lokakuuta 1982) on yhdysvaltalainen näyttelijä kotoisin Utahin Salt Lake Citystä.


title: Patrick Fugit

text: Fugit aloitti näyttelemisen kesäteatterissa ollessaan 11-vuotias ja jatkoi harrastusta ollessaan lukiossa. Hän sai osan TV-elokuvasta "Legion of Fire: Killer Ants!" sekä sarjasta "Touched by an Angel". Hänen ensimmäinen ja luultavasti tunnetuin elokuvansa on "Melkein julkkis", jossa hän esitti nuorta reportteria "William Milleria". Nykyään Patrick asuu Salt Lake Cityssä vanhempiensa ja kahden sisaruksensa kanssa.


title: The Poison

text: The Poison on Bullet for My Valentinen varsinainen esikoisalbumi, joka julkaistiin 3. lokakuuta 2005 Isossa-Britanniassa ja 14. helmikuuta 2006 Yhdysvalloissa.


title: The Poison

text: Kappaleet ”Cries in Vain” ja ”4 Words (To Choke Upon)” julkaistiin aiemmin "Hand of Blood" -EP-levyllä. Albumi on myynyt Yhdysvalloissa 500 000 kappaletta ja Isossa-Britanniassa yli 60 000 kappaletta, ja maailmanlaajuisesti yli miljoona kappaletta. Levy on yksi myydyimpiä metalcore-genressä.


title: Babidi

text: Babidilla on suuret taikavoimat. Babidi kykenee luomaan voimakkaan suojakentän ja siirtämään esineitä ja olentoja toisille planeetoille. Paha Maagi pystyy myös puhumaan telepaattisesti koko maailman ihmisille samaan aikaan. Hän alisti taikavoimillaan pahoja olentoja kannattajikseen, joista voimakkain oli pahuuden maailman hallitsija Dabura.